Finks Georgs

Sapņu simboli un skaidrojumi

Georgs FINKS Sapņu simboli un skaidrojumi - dvēseles tēlainā valoda

Sapņi ir dvēseles valoda tēlos. Sapņi rodas bezapziņā, un, ja tos necenšamies atcerēties, mēs zaudējam atmiņas vai varbūt ari norādījumus, kas varētu palīdzēt risināt mūsu problēmas. Tāpēc psihologi un psihoanalītiķi ieteic uz naktsgaldiņa nolikt zīmuli un papīru sapņa pierakstīšanai. Pieredzējis sapņu tulks, piemēram, psihoterapeits, var sapņa norisē saskatīt bezapziņā slēptās bailes, kas nomāc psihi.

Pēdējos gados veikti daudzi eksperimenti, lai sapņus izpētītu zinātniski un noskaidrotu, kādas fizioloģiskas norises notiek, cilvēkam guļot. Ar elektroencefalogrammas palīdzību konstatējot sapņa beigas, cilvēku tūdaļ var iztaujāt par sapni redzēto. Pie eksperimenta dalībnieka galvas pievieno elektrodus, un dators fiksē smadzeņu strāvas.

Sapņu pierakstus izmanto ne tikai psihologi un psihoterapeiti, bet ari paši sapņotāji, jo no sapņa satura var gūt secinājumus par savu dzīvi. Tāpēc nemaz nav nepieciešams elektroencefalogrāfs un dators, bet, kā jau teikts, pietiek ar papīru un zīmuli, lai tūlīt pēc atmošanās pierakstītu sapni redzēto. Katrs jau zina, cik ātri sapnis izgaist no atmiņas.

kas ir sapnis?

Miegā redzētie sapņu tēli gadu tūkstošos saglabājušies tie paši, tikai agrāk sapni redzēja nevis lidmašīnas un automobiļus, bet gan vēršu pajūgus un zirgu vilktus kara ratus. Taču uz jautājumu, kas ir sapnis, atbildes bijušas ļoti dažādas. Senos laikos sapni uzskatīja gan par dievu sūtītu vēsti, gan galīgu bezjēdzību, gan par ikdienišķo vēlmju simbolisku izpausmi. Bezapziņas radītos dīvainos tēlus dažādi skaidroja gan priesteri, gan ārsti, gan šarlatāni. Tikai laika gaitā šie skaidrojumi kļuva nopietnāki. Sapņu pierakstus savāca un salīdzināja, lai noskaidrotu, kāds ir sapņu tēlu sakars ar nomoda dzīvi.

Vīnes psihiatra Zigmunda Freida lielais nopelns ir tas, ka viņš 19. un 20. gadsimta mijā sapņu pētniecību ievirzīja jaunā gultnē. Viņa analītiskā metode deva jaunu priekšstatu par cilvēka dziņām; viņš psihes pētīšanā ieviesa bezapziņas jēdzienu. Z. Frei- dam sapņi bija psihiatrijas un psihoterapijas pētījumu objekts, un viņš pierādīja, ka tad, ja to simbolus prot izskaidrot, sapņi palīdz noskaidrot cilvēka psihisko stāvokli.

Z. Freids rosināja intensīvi zinātniski pētīt dīvainās ainas, kādas cilvēks redz sapnī. Un, kaut arī tā sauktā eksaktā zinātne par to vēl joprojām šaubās, psihoanalītiķu un psihoterapeitu panākumi, kas gūti, pētījot slimu cilvēku sapņus, liecina, ka praktiķi, piemēram, šveicietis Karls Gustavs Jungs, guvuši virsroku pār teorētiķiem, kuri joprojām kritizē simbolu skaidrojumus. Proti, praktiķu rīcībā ir liela pieredze, kas, pamatota uz teorētiskām zināšanām, praktiskajā sapņu pētīšanas darbā jauj gūt rezultātus un pierāda, ka sapni bezapziņa dod signālus, ko iespējams izteikt vārdos.

ikvienam pieejams zinātnisks skatījums uz sapņiem

Šī grāmata uzrakstīta tādēļ, lai sapņu zinātniskā izpratne kļūtu plašāk pieejama. Ērtības labad aplūkojamie sapņu simboli sakārtoti alfabētiskā secībā, un vērīgs lasītājs pēc grāmatas rūpīgas izlasīšanas simbolus varēs papildināt ar saviem novērojumiem. Ne jau katrs dodas pie psihiatra, kad viņu kaut kas nomāc. Daudzi kautrējas savas problēmas klāstīt citiem. Nevienam netīk, ja citi ielūkojas viņa dvēseles dzīlēs. Tieši tāpēc psihoterapeitiem ir grūti strādāt ar pacientiem, kuri gan labprāt atbild uz jautājumiem, taču savus sapņus neizstāsta precīzi, negribēdami garīgi atkailināties sveša cilvēka — ārsta vai psihologa — priekšā. Šiem kautrīgajiem mūsu grāmata centīsies palīdzēt, lai viņi paši spētu saskatīt savas problēmas un tad, ja nepieciešams, doties pie ārsta, kas varētu norādīt izdziedināšanās līdzekļus un paņēmienus.

Bet grāmata domāta ari veseliem cilvēkiem, lai tie no savu sapņu simboliem uzzinātu, vai viņu psihiskās norises ir normālas, un varētu mierīgi sadzīvot ar līdzcilvēkiem. Problēmas, uz kurām sapnī norāda bezapziņa, dvēsele, jau nav saistītas tikai ar slimību simptomiem.

kā sapņus izskaidrot

Pirms sākat izskaidrot sapņus, pievērsiet uzmanību šādiem norādījumiem, kas jums palīdzēs.

1.         Sapnis jāpieraksta tūlīt pēc pamošanās, cenšoties to atspoguļot tādu, kāds tas patiešām bijis, bez jebkādiem izskaistinājumiem un labojumiem.

2.          Mēs atceramies samērā niecīgu daļu no sapnī redzētā, tātad tikai pēc šā fragmenta varam noprast, ko gribējusi teikt mūsu bezapziņa, dvēsele.

3.         Sapņi, kas atkārtojas vai turpina citus sapņus, jāskaidro nevis atsevišķi, bet kopumā.

4.          Atsevišķs sapņa simbols nepalīdzēs sapni analizēt, tas var pat radīt aplamu priekšstatu. Tāpēc skaidrojumā vienmēr jāiekļauj vairāki simboli.

5.          Grāmatā sniegtie simbolu apraksti ir tikai paraugi, kā izskaidrot sapni. Ikreiz jāizvēlas sapņa norisē atpazīstamais un atbilstošais. Ar diviem vai vairākiem vārdiem apzīmētie simboli aplūkojami arī kā dalīti jēdzieni.

6.         Ja nav atrodami simboli, kas attiecināmi uz redzēto sapni, jāmeklē tiem radniecīgi apzīmējumi. Ja tādus nevarat atrast, tad meklētā jēdziena apzīmējumu varbūt palīdzēs atrast citi sapņa simboli un to kopsakars.

7.          Katrs sapņa simbols ir daudznozīmīgs, tāpēc gluži iespējams, ka skaidrojums, kas vienam cilvēkam ir pilnīgi precīzs, kādam citam būs mazliet atšķirīgs. Turklāt vienu un to pašu sapni, ja to redz dažādi cilvēki, var izskaidrot pat pretēji.

8.         Sapņa izskaidrošanā mēs pamatojamies uz sapņotāja subjektīvajiem izteikumiem; lai sapņa norise būtu saprotamāka, viņam vajadzētu pastāstīt par savas nomoda dzīves notikumiem un problēmām. Ar mērķtiecīgi uzdotiem jautājumiem jācenšas noskaidrot objektīvo psihisko stāvokli, lai simbolus interpretētu atbilstoši konkrētajam gadījumam.

9.         Visieteicamāk rīkoties šādi. Noklausīties sapņotāja stāstījumu par redzēto sapni, tad viņu iztaujā par notikumiem, kādi bijuši pirms sapņa, kā arī par problēmām, kādas viņam bijušas agrāk vai ir vēl joprojām. Ja ar to nepietiek, jāmeklē iespējamie pieturas punkti viņa pagātnē. Tad vēlreiz jānoklausās detalizēts sapņa izklāsts. Pēc sapņa atsevišķo simbolu izskaidrošanas šīs detaļas, kā arī par nomoda dzīvi iegūto informāciju, apkopo rezumējumā.

10.      Sapņotājam pēc sapņa izskaidrošanas jāizlemj, vai skaidrojums viņam liekas loģisks un pieņemams. Ja viņam vēl kaut kas ienāk prātā, tad jāsniedz papildus ziņas par savu dzīvi vai ari sapņa atstāstījums jāpapildina ar to, kas varbūt bija izlaists. Tas ir svarīgi, lai galīgajā skaidrojumā varētu iekļaut pēc iespējas vairāk detaļu no dzīves nomodā un sapnī. Tā var rasties pat atšķirīga aina no tās, kāda veidojās sapņa sākotnējā skaidrojumā.

11.      Ja sapni grib skaidrot nespeciālists vai iesācējs psiholoģijā, viņam vispirms ieteicams mēģināt interpretēt savus paša sapņus. Ne jau katrs ļauj otram dziļi ieskatīties savā dvēselē. Skaidrojot savus sapņus, jābūt pilnīgi godīgam, jo tikai tad iespējams saskatīt un pēc tam atrisināt problēmas, ko bezapziņa uztvērusi nomoda dzīvē.

A

ābols

Pēc K. G. Junga mācības,— tas ir dzīvības simbols. Spilgti sarkans ābols nozīmē mīlestību, bet zaļsārts — virmojošu dzīvību. Ābola ēšana simbolizē vīrieša un sievietes intīmās attiecības. Ja ābols ir tārpains, var šaubīties par partnera godīgumu. Sapuvuši āboli liek apšaubīt intīmās attiecības. Ābols ir sens auglības simbols, taču mūsdienās to galvenokārt interpretē garīgā plāksnē. Bet ābols nozīmē arī aizliegto augli, kas ļauj atzīt labo un ļauno. Artemidors saskata atšķirību starp saldo (gaidāma mīlas bauda) un skābo ("kost skābā ābolā").

acs

Tas ir redzes orgāns, apziņas simbols; pēc ēģiptiešu mīta no acs radusies pasaule. Acis ir dvēseles spogulis, kā uztveres orgāns tas ir sievišķs orgāns, turpretī kā asredzīgs, "zibeņojošs" — vīrišķs, fallisks orgāns. Z. Freids aci tās formas dēļ uzskatīja par sievišķu seksuālo orgānu. Viņaprāt, tas, ka Oidips sev izdūra acis, simbolizē kastrāciju — ar māti izdarītā incesta dēļ (Oidipa komplekss), bet acs berzēšana izteic onāniju jeb masturbāciju. Pēc jaunākajiem atzinumiem šis simbols sniedz liecību par cilvēka vispārējo psihisko stāvokli un par viņa attieksmi pret nākamības notikumiem. Acīs redzamas jūtas, tāpēc iespējams arī erotisks šā simbola skaidrojums. Sapnī acis liecina par esamību un cilvēka iekšējo attieksmi pret to. Kļūt aklam nozīmē zaudēt gara gaismu.

Redzēšana simbolizē skaidru stāvokļa izpratni, bet šķielēšana norāda uz kāda cilvēka vai situācijas aplamu novērtējumu. Svarīgi ari atcerēties acu krāsu.

āda

Āda ir cilvēka "apģērbs", tā pirmā no ārpuses jūt nodarītas sāpes un arī pasargā no kaitīgā. Ja sapnī āda apdeg, tas nozīmē, ka sapņotājam kāds grib kaitēt, parādot viņu sliktā gaismā. Sapnī novilkt ādu kādam dzīvniekam vai cilvēkam nozīmē neaizsargātam atrasties ļaunu cilvēku priekšā. Ja rokas maigi glāsta ādu, tiks sasniegts (mīlestībā?) kaut kas tāds, ko nevar iegūt ar varu. Citi skaidrojumi atkarīgi no sapņa konteksta.

aiza

Ceļš, kas ved starp diviem kalniem, ir biedējošs. Tas var nozīmēt dvēseles sarežģījumus, no kuriem var izkļūt tikai vienā ceļā, ko noteic paša raksturs. Ja sapnī aizā redz vēl kādu citu, sapņotājs varbūt izpestīs no grūtas situācijas sev tuvu cilvēku. (Sk. arī Kalns.)

aizceļošana

Pēkšņa aizceļošana liek domāt, ka sapņotājs gribētu izvairīties no kaut kā nomācoša. Viņam ir bail uzņemties atbildību. Ja sapnī aizceļo kāds cits, tas var nozīmēt, ka beigsies vētraina izskaidrošanās, kurā sapņotājs vēlējies gūt virsroku. (Sk. arī Atvadīšanās, Ceļojums.)

aka

Arhetipisks atjaunošanās, garīgas atdzimšanas simbols, visa dzīvā pirmtēls. Grūtnieces sapnī nereti redz aku, taču tāds sapnis var liecināt arī par seksuālām problēmām, kas gaida risinājumu. Ja sapņotājs no akas smeļ ūdeni, viņš vēlas izmantot savus vēl neapzinātos spēkus un savā dzīvē kaut ko atjaunināt. Ja ūdens ir dzidrs un virmojošs, tas var simbolizēt ne tikai garīgo spēku pieaugumu, bet arī norādīt uz tīkamā sabiedrībā sagaidāmu prieku un jautrību. Sausa aka nozīmē satikšanos ar nelabvēļiem. Kas iekrīt akā, tas atgriezīsies pie agrākiem sliktiem paradumiem, negūdams no tā nekāda prieka. (Sk. ari Ūdens.)

aklums

Ja cilvēks sapni ir akls, tas nozīmē, ka viņš nevēlas redzēt problēmas, galvenokārt psihiskas. Varbūt viņam ir pārāk šaurs skatījums, vai arī viņš slikti pazīst citus cilvēkus un tāpēc viegli tiek apmānīts. Vajadzīga palīdzība, lai atrisinātu dilemmu. Bet, ja sapnī ved aklo, tas liecina par gatavību citiem palīdzēt.

amors

Kaislīgas, taču īslaicīgas mīlestības simbols. Kailais mīlas dievs maza zēna veidolā nozīmē paviršu mīlestības romānu. Parasti to redz tikai cilvēki, kas pievēršas mitoloģijai un tās tēliem, tāpēc simbols nav arhetipisks.

apakšstāvs

Ķermeņa apakšējais reģions ir saistīts ar seksu. Kas sapnī ieiet apakšstāvā, gatavojas erotiskai iekarošanai. Ja apakšstāvā ir tukšs dzīvoklis, tad diezin vai izdosies erotiskās vēlmes piepildīt. (Sk. ari Māja.)

apelsīni

Šie dienvidzemju augļi sola sevišķu laimi mīlestībā. (Sk. arī Augļi.)

asinis

Simbolizē dzīvības spēku, kvēlu kaisli un nerimtīgu mīlestību. Kas sapnī redz sevi asiņojam, tam ir dvēseles traumas, kuras viņš negrib atzīt, jo baidās pazemoties citu acīs. Ja asinis tek no cita brūces, tas nozīmē, ka sapņotājs spēj nodarīt sāpes citiem. Sapnī piedzīvots asins zaudējums var norādīt uz zaudējumiem mīlas frontē, bet asinspārliešana — uz dziļāku jūtu atjaunošanos.

astoņi

Šis skaitlis dažkārt mudina būt piesardzīgam, taču visbiežāk tulkojams pozitīvi. Tas simbolizē taisnību un taisnīgumu, cēloņus un sekas. Horizontāli novietots apzīmē bezgalību, nāves pārvarēšanu. (Sk. arī Skaitlis.)

atslēga

Šis sapņa tēls bieži liecina par kādu mīklainu gadījumu vai noslēpumu, kura atrisinājumu (atslēgu) gribētos atrast; ja atslēga pazaudēta, to nekad neatradīs. Ja sapnī atslēga pazūd, tas ir norādījums, ka vajag izbeigt noslēpumainību. Artemidors domā, ka atslēga sapnī nozīmē ceļa atrašanu uz mīlestības vērta cilvēka sirdi. Citkārt atslēga uzskatāma par brīdinājumu atturēties no plānota ceļojuma vai pārkārtojuma, jo nav vēlams mainīt atrašanās vietu vai dzīvesveidu.

atspulgs

Ja sapni redz savu vai kāda cita atspulgu, tas, pēc Artemidora uzskatiem, ir norādījums uz pazīšanos, kas varētu pārvērsties tuvās attiecībās.

atvadīšanās

Parasti nozīmē pārmaiņas paša dzīvē vai paradumu drīzu mainīšanos. Jaunākiem ļaudīm atvadīšanās no vecākiem nereti vēstī par lielākas patstāvības iegūšanu. Atvadīšanās no tuva drauga vai draudzenes bieži liecina par neuzticēšanos viņiem; varbūt sapņotājs vēlas pastāvošajās stabilajās attiecībās vairāk distancēties no līdzšinējās mazliet vienmuļās ikdienas. Atvadīšanās no veca cilvēka dažkārt var nozīmēt, ka viņu vairs neizdosies satikt, bet reizēm tas var būt atgādinājums, ka beidzot jātiek vaļā no kāda slikta ieraduma. (Sk. arī Aizceļošana.)

atzīmes

Ja sapnī redz skolas liecību, svarīgi ir cipari. Tāds sapnis nereti nozīmē skolas laiku atfcerēšanos un ir attiecināms uz kādas aktuālas problēmas risinājumu.

augi

Ja sapnī bieži redz dzīvniekus un augus, tas ir saprotams: apkārtējā pasaulē tie aizņem daudz vietas. Cilvēki tiem veltī lielāku vai mazāku uzmanību. Pēc dažu sapņu pētnieku domām, dzīvnieki simbolizē dziņas, bet augi — garīgās tieksmes; cilvēks vieglāk varot iejusties dzīvnieka instinktos nekā augu estētiskajā būtībā; tomēr augi varot būt izteiksmīgāks simbols, tāpēc ka to saknes ietiecas zemē. Savs pamatojums ir arī to psihoanalītiķu uzskatiem, kuri augus interpretē kā seksuālus

simbolus, ievērojot krāsu un formu (piem., plaukstoša zieda kausiņš).

auglenīca

V. Štekelis to vienmēr uzskata par fallisku simbolu, kas saistibā ar skaistu puķi jutekliski attēlo veiksmīgu seksuālu pārdzīvojumu.

augļi

Atkarībā no formas augļi var būt vīrišķās vai sievišķās seksualitātes simbols. Ja sapnī plūc augļus, cilvēks tiek daudz mīlēts. Ja augļi ir sapuvuši vai tārpaini, gaidāmas nepatikšanas. Seno ēģiptiešu sapņu tulki domāja, ka piedāvāti augļi nozīmē patīkamas satikšanās. Indiešu sapņu grāmatā "Jagaddeva" apgalvots, ka augļu baudīšana vai plūkšana sola laimi personiskajā dzīvē.

auss

Tas ir sievišķs simbols; ausu ļipiņu caurduršana varētu nozīmēt deflorāciju. Ja sapņotāju parausta aiz auss ļipiņas, bezapziņa varbūt grib pievērst viņa uzmanību kādam cilvēkam vai darījumam, kam jāveltī lielāka vērība. Kurš sapnī tīra ausis, tam jācenšas tikt vaļā no aizspriedumiem.

automobilis

Bieži tas simbolizē valdīšanu pašam pār sevi. Ja sapnī labi veicas braukšana ar auto, tad veiksme gaida arī nomodā. Avārijas liecina par kavēkļiem, neievērotas aizlieguma zīmes — par bailēm no dzīves, kuras vajadzētu pārvarēt ar īpaši brašu izturēšanos. Ja sapņotājs pats sēž pie automobiļa stūres, tas nereti raksturo viņu, norāda, kādu iespaidu viņš gribētu radīt ikdienā. Ja cilvēks

sapņo, ka sēž īpaši elegantā, citam piederošā automobilī, tas liecina, ka viņš gribētu izlikties izcilāks, nekā īstenībā ir. Ja auto nevada pareizi, arī nomodā ne viss tiek darīts, kā pienākas. Ar automobili saistīti daudzi baijpilni sapņi — sabraukšana, bremžu darbības traucējumi. Tie liecina, ka cilvēks nejūtas visai droši un gribētu mainīt dzīves stilu, lai darbotos sekmīgāk.

avārija

Ja ceļojumā piedzīvo avāriju, tas nozīmē, ka vajadzīga daudz lielāka piepūle, lai sasniegtu nosprausto mērķi. Tādi sapņi vienmēr liecina, ka cilvēks nespēj ar visu tikt galā un tāpēc reizēm krīt izmisumā. (Sk. arī Automobilis.)

avenes

Šīs saldās, sarkanās ogas sola mīlestību. Sapnī avenes plūc cilvēks, kas varbūt ir slepus iemīlējies; tas, kurš avenes ēd, var gaidīt intīmus priekus. (Sk. ari Augļi, Sarkans.)

B

balle

Ja cilvēks sapnī dodas uz dejām, viņam gaidāms prieks un līksmība. Nereti balle liecina par neapzinātu vēlmi dzīvē panākt kaut ko vairāk, pievērst lielāku uzmanību apkārtējai pasaulei.

balts

Baltais simbolizē nevainību, tāpēc daudzās zemēs līgava stājas altāra priekšā baltā tērpā. Balts nozīme

arī atturību, vēsumu un neauglību (dažām tautām tā ir sēru krāsa).

banāns

Psihoanalīzē tas ir vīrišķo dzimumorgānu simbols. Sievietēm banāns rosina erotiskus sapņus, kuri nemēdz piepildīties un nereti liecina par neapmierinātību.

bārda

Agrāk bārda bija vīrišķs pārākuma simbols, vēlāk tā skaidrota kā maska, zem kuras cilvēks grib slēpt savu dziļāko būtību; šis skaidrojums mūsdienās ir vispārliecinošākais. Ja sapnī bārdu zaudē, vajadzētu atteikties no aizspriedumiem vai novecojušiem uzskatiem. Vecās sapņu grāmatas apgalvo, ka bārdas sukāšana nozīmē uzpūtību. Ja kāds bārdu atdod sievietei, viņam draud potences zudums. (Sk. arī Mati.)

bēgšana

Bieži vien tā ir bēgšana no sevis, liecina par neizlēmību, nedrošību, šaubām, vai pietiks spēka dzīves cīņai. Ja sapnī bēgšana izdodas, ir pamats drošāk paļauties uz sevi.

bēres

Ļoti reti tām ir sakars ar nāves gadījumiem. Bieži bēres sapni norāda, ka vajadzētu kaut ko aizmirst, piemēram, strīdu ar cilvēku, ko sapnī apbedī, vai izbeigt kādu sakaru, vai atmest ieplānotu nenozīmīgu pasākumu. Ja sapņotājs redz, ka aprok viņu pašu, tas parasti norāda uz iekšēju noskaņojumu, kas virza pa nepareizu ceļu, proti, uz aizturēm, tāpēc būtu vēlams sevi labāk iepazīt. Reizēm šāds

sapnis liecina, ka dzīvē kaut kas ir beidzies un to vajadzētu "apbedīt". (Sk. arī Kaps, Šķirsts, Nāve.)

bērns

Kā simbols tas ne vienmēr skaidrojams pozitīvi. Nereti ļaudis nievīgi izsakās: "Tā var rīkoties vienīgi bērns!" Sapnī bērns bieži nozīmē bērnišķīgus uzskatus un pašnoniecināšanos. Taču bērns arī simbolizē jaunas iespējas, kas var pilnīgi pārveidot cilvēka apziņu. Ja sapnī iznēsā un dzemdē bērnu, tas ir norādījums uz jaunu attīstības posmu, kam jāsākas vai ari liecina par kāda dzīves posma beigām (tā nav pretruna ar iepriekš teikto). Vecākiem tāds sapnis, pat ja tas šķiet labvēlīgs, ir atgādinājums neatstāt neievērotas savu bērnu grūtības. Tas var būt arī norādījums uz kādu slēptu ceļu, pa kuru jāiet, vai uz kādu dārgumu, ko iespējams iegūt. Negatīvā aspektā bērns sapnī ir brīdinājums par grūtībām vai norādījums uz kādu dzīvnieku, kam nepieciešama palīdzība. Ja sapnī redz vairākus bērnus, dvēselē valda nemiers un nav spēka turēties pretī apkārtējai pasaulei. Kas nes klēpī bērnu, tam jātiek ārā no konfliktsituācijas; ja bērns nokrīt zemē, draud neveiksme. (Sk. arī Dzimšana.)

bērzs

Pavasarīgi zaļš bērzs sola kaut ko priecīgu. Ja cilvēks sapnī droši rāpjas bērzā, viņš dzīvē tiks uz augšu. Viduslaikos domāja, ka bērzs pasargā no raganām un ļauniem gariem; par to liecina katoļu apvidos vēl arvien sastopamā paraža Vissvētākā Sakramenta dienā un Vasarsvētkos mājas un kūtis izrotāt ar bērzu meijām, lai viss ļaunais paliktu ārpusē. Reliģioziem cilvēkiem šī paraža atspoguļo

neapzinātas bailes neaizsargātiem nokļūt ļaunu spēku varā. (Sk. arī Koks.)

bezdibenis

Novēršanās no bezdibeņa nozīmē nevēlēšanos skatīties faktiem acīs. Vajadzētu atrast šķietamā bezizejas stāvokļa iemeslu, lai to vieglāk pārvarētu un atkal tiktu uz augšu, leskatīšanās bezdibenī ir zīme, ka no draudošajām briesmām nav jābaidās, tāpēc ka sapņotājs tās laikus pamanīs un varēs no tām izvairīties. Iekrišana bezdibenī liecina par garīgu nomāktību; dažreiz sapnis atspoguļo kādu reālās dzīves notikumu (piemēram, cilvēks izkrīt no gultas un tūlīt pēc tam pamostas), ja sapnī atrod tiltu pār bezdibeni, tas nozīmē, ka dzīves grūtības iespējams pārvarēt.

bite

Simbolizē čaklumu. Ja sapnī dzird bišu sanēšanu, tas liecina par stipriem nerviem, kas palīdz visās briesmās (bitei taču ir dzelonis!). Senie grieķi un romieši ticēja: ja meitenei sapni iedzeļ bite, viņu ķers Amora bulta. Citiem bites dzēliens nozīmē svarīgu dzīves pārmaiņu.

bordelis

Tā ir zīme, ka jāatrod izeja no psihiska konflikta un jāmeklē kontakts ar cilvēkiem, kas bez morāliem aizspriedumiem palīdzēs atkal atjaunot garīgo līdzsvaru. Ja sapnī guļ ar prostitūtu, tas nozīmē, ka paplašināsies dzīves pieredze, bet dažkārt tāds sapnis norāda uz neapmierinātām seksuālajām dziņām un apspiestu baudas izjūtu. (Sk. ari Staigule.)

briedis

Simbolizē atpestīšanu; mitoloģijā brieža ragi skaidroti kā kāpnes uz debesīm. Auru cīņās izpaužas brieža potence, tāpēc viņa tēlu var skaidrot arī kā seksuālu simbolu. Sievietei briedis dažkārt sola laimi mīlestībā, varbūt uzliekot kādam ragus.Vīrietim briedis vēstī panākumus un aizraujošas idejas, kas nav saistītas tikai ar erotiku un seksu vien.

briesmas

Brīdinājums no risināmas konfliktsituācijas. Pozitīvā nozīmē sapnis var atgādināt, ka jāmaina dzīvesveids. Tas var būt arī norādījums uz kompleksiem, bīstamiem sakariem vai seksuālām problēmām, bet viss ir atrisināms.

briesmonis

Liecina par pārspīlētu baudu, neapvaldītām seksuālām dziņām, bet, iespējams, arī par normālu dvēseles stāvokli, psihiskās enerģijas uzkrāšanu. Cīkstēšanās sapnī ar briesmoni nozīmē, ka sapņotājs netiek galā ar savām jūtām vai arī cīnās pret slimības perēkli. Izdziedēšanās gaidāma tad, ja briesmonis tiek uzveikts vai piepeši nozūd. Baidīšanās no briesmoņa nozīmē, ka nevajag daudz cerēt no cilvēkiem, kas izliekas pārāki par citiem.

brūns

Zemes, dabiskas dzīves krāsa, silta un mātišķa. Ja sapnī uzvelk brūnu tērpu, tas nozīmē, ka līdzšinējo pārāk bezbēdigo dzīvi vajadzētu iegrožot, ievadit rāmākā gultnē.

buks

Dzīvnieks, kas grib kādu uzdurt uz ragiem, signalizē par psihiskām ciešanām, kurās vainojama sapņotāja izturēšanās. Seksuālos sapņos nozīmē pirmatnīgo vīrišķo spēku, kurš meklē savu upuri.

bumba

Tās forma simbolizē veselumu un ir salīdzināma ar zemeslodi un sauli, resp., liecina par aktīvu psihisko enerģiju. Ja cilvēks sapnī piedalās bumbas spēlē, viņš var daudz ko paspēlēt vai ļauties savu jūtu rotaļai, vai arī savus spēkus veltīt kaut kam nevērtīgam. Bieži šķiet, ka spēle ir viegla, bet tieši tad gadās ciest neveiksmi.

bumbieris

Erotisks simbols, salds un sulīgs. Pēc dažu sapņu skaidrotāju domām —, bumbieris, atgādinādams sievietes formu, liecina par vēlmi ar viņu savienoties.

būvēšana

Cilvēks, kas sapnī būvē, grib dzīvē gūt panākumus. Bet, ja šai darbībai jāsastopas ar grūtībām, tas liecina, ka dzīvē radušās problēmas, kas nav viegli atrisināmas. Taču, ja būvējamā celtne ir neliela un glīta, šīs problēmas izdosies ātri likvidēt. Ja būve bezjēdzīgi aug arvien lielāka, tas nozīmē, ka arī problēmas aug augumā. Tilta būve vēstī, ka grūtības drīz beigsies. (Sk. arī Māja, Tilts.)

c

caurums

Pēc Z. Freida mācības, iespējams tikai seksuāls skaidrojums. Bet caurums, kas atklājas sapņotāja priekšā, ir ari draudīgs: ja tajā iekrīt, būs jāpiedzīvo nepatikšanas, ko sagādās slikti draugi vai konkurenti; iespējams arī, ka neizdosies atrisināt savas seksuālās problēmas. Pozitīvi interpretējams ir tikai mazs caurums, jo tajā nevar iekrist.

ceļgals

Šī kājas locītava simbolizē dzīves starpstaciju, kurā tiek gādāts, lai viss ritētu raiti. Ja celis sāp, neizdosies ātri tikt uz priekšu, darījumi kārtosies gausi. Stīvi ceļgali liecina par negrozāmu stāju. Kas loka ceļus, tas ir pazemīgs; to, kurš noslīd uz ceļiem, citi viņa paša vainas dēļ pazemos. (Sk. arī Kāja.)

ceļojums

Sapnī ceļojums vienmēr saistāms ar dvēseles pārmaiņām un dzīves ceļa virzību. Tas ir brīdinājums par piestātnēm, no kurām vēlams izvairīties, vai arī norāda, ka sapņotājs grib tikt prom no kādas vietas vai noņemt no sevis atbildību.

ceļš

Tas ved uz neapzināto, simbolizē mūža gaitu. Paša būvēts ceļš, piemēram, var nozīmēt veiksmīgu gaitu pretī nākotnei; ja ceļš aizlīkumo pa kalniem, gaidāmas grūtības augšupceļā uz panākumiem. Uz sapņotāja iekšējiem kompleksiem galvenokārt norāda ceļš

cauri mežam. Ja sapnī uz ceļa uzglūn briesmas — laupītāji vai nikni zvēri, tas nozīmē, ka jāprot atpazīt cilvēkus, kas sapņotājam stāv ceļā, sapnī parādīdamies visdažādākajos tēlos, un no tiem jāpiesargās. Uzmanība jāpievērš arī rādītājiem uz ceļa un ceļazīmēm. Tikt uz priekšu traucē arī slikti ceļi un šauras takas. (Sk. arī Taka.)

cepešpanna

Ja sapnī tajā kaut ko cep, sapņotājs grib kādu piespiest pie sienas, lai no vina ko vairāk izdabūtu. Z. Freids pannu skaidro kā sievišķu seksuālu simbolu. Pēc Artemidora uzskatiem, panna simbolizē baudkāru sievieti, kas vīrietim liek sautēties paša sulā.

cepure

Kopā ar vēl citiem simboliem cepure apzīmē idejas, kas iešaujas prātā. Psihoanalītiķu lielākā daļa cepuri uzskata par tīri seksuālu simbolu, kas norāda uz vīrišķiem dzimumorgāniem, potenci vai impotenci, vai līdzekļiem, kas nepieļautu ieņemšanu. Sevišķi eleganta un liela dāmu cepure liecina par jūtelību un kaislīgām fantāzijām. (Sk. arī Galva.)

cietums

Tajā tiek turētas gūstā cilvēka jūtas, un viņš vairs nevar brīvi pieņemt lēmumus. Sapņotāja iespējas ir ierobežotas, un varbūt viņam ir pavisam nepareizi priekšstati par reālo dzīvi. Bezapziņa atgādina, ka vajag domāt reālistiskāk.

cilpa

Ja sapnī redz vai savij cilpu, tas nozīmē, ka darbā un citās jomās sapņotājs balstās uz reāli esošo, nevis potenciāli vēl tikai iegūstamo. Ja kādam u/.met cilpu, sapņotājs grib ievilināt konkurentus slazdā. Bet, ja cilpā tiek notverts pats sapņotājs, viņam jāsargās no slazdiem, ari mīlestībā.

čells

Ja sapni spēlē čellu, gaidāms laimīgs erotisks un vienlaikus garīgs sakars, kurā dažkārt iespējams arī šaut pār strīpu. (Sk. arī Stīgu instrumenti.)

četri

Šim skaitlim gandrīz vienmēr ir pozitīva nozīme, tas simbolizē labu stāju, stabilitāti, varu, iegūtā saglabāšanu; tas ir arī organizējošs princips: ir četri gadalaiki, četras debespuses un četras mēness fāzes.

čūska

Pēc K. G. Junga uzskatiem, šis arhetipiskais simbols norāda uz kaut ko svarīgu, kas slēpjas bezapziņā; tas var būt gan draudīgs, gan svētīgs. Kopš cilvēku izdzīšanas no paradīzes čūska iedveš bailes. Mīklainā kārtā izraisīdama naidīgumu, čūska iemieso dziļākos un enerģijas bagātākos dvēseles spēkus, kuri gan pārāk bieži nonāk konfliktā un no bezapziņas izlaužas gan pozitīvā, gan negatīvā virzienā. No tumsas iznirstoša čūska liecina par bailēm zaudēt rūpīgi sargātu noslēpumu. Sievietei dzeltena čūska nozīmē bailes no tikšanās ar vīrišķo seksualitāti; sarkana čūska nereti pieņem faila izskatu; balta čūska simbolizē dvēseles dzīles.

Tumša čūska var sapņotāju brīdināt, ka jāmaina dzīvesveids; zaļa čūska norāda, ka vairāk enerģijas jāveltī sava ķermeņa uzturēšanai kārtībā. Ja sapni ir draudzīgs kontakts ar čūskām, sapņotāju var piekrāpt un nodot. Taču kopā ar citiem sapņa simboliem čūsku var interpretēt arī ļoti pozitīvi, proti, kā dziedējošu spēku, jo ne velti sengrieķu ārstniecības un sapņu dieva Asklēpija zizli apvij čūska. Ja sapnī čūska nomet ādu, kopš seniem laikiem to uzskata par zīmi, ka slimnieks izveseļosies vai izbeigsies kādas citas ciešanas.

D

dāma

Ja sapnī cilvēks ir kopā ar dāmu vai grib stāties ar viņu intīmos sakaros, tas liecina par vēlmi pēc labākas sabiedrības vai seksuāliem piedzīvojumiem saistībā ar garīgu baudu. Dāma var simbolizēt arī sapņotāja māti vai autoritāti, kas atgādina, ka nedrīkst dzīvot tā kā, līdz šim. Sapni skaidrojot, jāzina, vai patiešām redzēta dāma.

dārgakmeni

šos reti sastopamos minerālus izmanto krāšņu rotu darināšanā. Simbolizē Es dziļāko būtību, kas izstaro uz āru. Dārgakmeņiem piemīt izcilas īpašības (dzidrums, mirdzums, ugunīgums), kas varētu liecināt par sapņotāja sevišķām dotībām. Ja sapnī pazaudē dārgakmeni, gaidāma prestiža samazināšanās.

dārzeņi

Daži dārzeņi, tāpat kā augļi, simbolizē vīrišķos vai sievišķos dzimumorgānus. Ja sapni audzē dārzeņus, kas simbolizē zināmas ķermeņa daļas, gaidāma seksuāla bauda. Dārzeņi, kas aug apjomā, var būt norādījums uz fiziskiem vai garīgiem sarežģījumiem. Tādu dārzeņu audzēšana arī skaidrojama negatīvi.

dārzs

Sapnī tā ir teritorija, kurā ielaiž tikai nedaudzus. Dārzu nereti apjož mūris vai žogs, un ieeja ir šaura: tas nozīmē, ka cilvēks negrib citiem ļaut sevi dziļāk iepazīt. Atkarībā no tā, vai dārzs ir kopts vai arī aizaudzis, gūstams priekšstats par sapņotāja stāvokli. Ja dārzā viss zied, zaļo, zeļ un nes augļus, tad cilvēks ir dzīvespriecīgs, bez problēmām mīlestībā un ģimenē. Vīriešu erotiskajos sapņos dārzs simbolizē sievietes miesu, — tā ir paradīze, ko vajag atgūt. Seno ēģiptiešu sapņu tulki domāja, ka sapni pastaiga skaistā dārzā nozīmē izdevušos dzīvi. (Sk. ari Puķes u. c.)

deflorācija

Tā liecina, ka vīrietis seksuālajā dzīvē nespēj pareizi rīkoties; bet, ja šādu sapni redz. sieviete, tas norāda uz nedrošību attiecībās ar citiem cilvēkiem. Bieži tāds sapnis brīdina, ka var zust kaut kas ļoti mīļš un dārgs. (Sk. arī jaunava.)

deguna asiņošana

Seksuālajā interpretācijā tā nozīmē iespējamu potences zaudēšanu, sievietes sapnī tās ir bailes zaudēt partneri. (Sk. arī Asinis.)

deguns

Simbolizē labu ožu, prasmi īstajā bridi pieņemt pareizo lēmumu, lai dzīvē tiktu uz priekšu vai palielinātu peļņu. Bet, ja degunu bāž citu darīšanās, tas ir norādījums uz pārlieku ziņkārību un varbūt pat netaktiskumu attiecībās ar citiem cilvēkiem. Nereti sastopams arī seksuāls skaidrojums: ja sieviete sapnī redz degunu, viņa ir ar savu partneri ļoti apmierināta, bet ievainots vai neglīts deguns sapnī skaidro pretējo. Ja degunu sapnī redz vīrietis, viņam būs labas intīmās attiecības ar partneri.

deja

Simbolizē dzīves virpuli ar visām kaislībām un iekārēm, jūtām un seksualitāti. Bieži tiek dejots uz vulkāna, liekot domāt par ikdienas steigu, bet dažkārt tā ir jauka balle, kas nozīmē sapņotāja tuvināšanos seksuālo vēlmju mērķim. Deja miglā liecina par jūtu neskaidrību.

desmit

Tāpat kā viens un nulle, šis skaitlis ir vientulības simbols. Bet tas norāda arī uz īpašumu vai augšupeju, kas panākama tikai ar paša spēkiem. (Sk. ari Skaitlis u. c.)

deviņi

Šis vīrišķais nepārskaitlis izsaka pilnīgu harmoniju (3x3), tiekšanos pēc absolūtas patiesības, kā arī garīgu aktivitāti. Tā kā arī māte bērnu iznēsā deviņu mēnešu laikā, šis skaitlis tāpat simbolizē dzimšanu, jaunas, labvēlīgas attīstības sākumu. (Sk. arī Skaitlis.) šis skaitlis simbolizē laba un ļauna, dzīvības un nāves pretstatu, t. i., dažādus pretstatus, ar kādiem dzīvē jāsastopas. Skaitlis divi arī apzīmē mūžam sievišķo, sievieti, kas stājas lidzās vīrietim, lai viņš varētu pildīt dabas doto uzdevumu. (Sk. arī Skaitlis.)

duncis

Ja sapni sievieti ievaino ar dunci, tas, pēc psihoanalītiķu domām, liecina par vēlmi pilnīgi pakļauties mīļotajam. (Sk. arī Zobens, Nazis, Šķēps.)

dūņas

Ja sapnī brien pa dūņām, tas nozīmē saiešanos ar ne visai labiem cilvēkiem — tie varbūt grib sapņotāju ievilkt savas izlaidīgās dzīves purvā.

dzeltens

Tā ir spoži zeltainā saules krāsa, kas dzīvi dara gaišu. Zeltdzeltenā krāsa simbolizē gudrību un augstsirdību, vidēji spilgta — egoismu, bet bāli dzeltena — dzīves sagādātu vilšanos. (Sk. arī Krāsas, Saule.)

dzemdības

Gan sievietes, gan vīrieša sapnī dzemdības liecina, ka radīsies jaunas idejas, kas drīz ari tiks realizētas. (Sk. ari Dzimšana.)

dzeršana

Stiprus alkoholiskos dzērienus bezapziņa attēlo kā narkotiskas vielas, kas ķermenim ir kaitīgas. Turpretī skaidra ūdens dzeršana sola krietnu peļņu vai kādu labu atziņu, pēc kuras cilvēks slāpis. Ja kopā ar kādu dzer no viena kausa, būs jādalās peļņā; ja dzer kopā ar nesimpātisku cilvēku,

jāsargās no apmelošanas. Dzeršana no dzidra avota vēstī par laimi un veselību, bet, ja sapņotājs ir slims, par — drīzu izveseļošanos. (Sk. ari Ūdens un citi dzērieni.)

dzimšana

Sapni tā nozīmē labvēlīga dzīves posma sākšanos. Ja sapni redz sieviete, piepildās kāda viņas slepena vēlēšanās, taču nevis vēlēšanās dzemdēt bērnu, bet gan alkas rast jaunas iespējas. Ja sapnī vīrietis kļūst par tēvu, viņš driz realizēs kādu aizraujošu ideju. Precīzākas norādes sniedz dzimšanas veids. (Sk. arī Bērns.)

dzimumakts

Ne vienmēr tas liecina par seksuālām vēlmēm. Pēc Artemidora uzskatiem, attiecības ar sievu, ja viņa tām labvēlīgi noskaņota, skaidrojamas laulātajiem pozitīvi. Citādi ir tad, ja sieva ir negribīga. Pēc daudzu mūsdienu psihologu uzskatiem, pārgulēšana ar šefu norāda uz paaugstinājumu amatā, jo abi tiecas uz vienu mērķi. Šāds sapnis liecina par cilvēka potenci. Nepilnīgs dzimumakts var norādīt uz bailēm no potences samazināšanās. Nereti svešais, ar ko sapnī pārguļ, ir paša partneris, no kura gribētos sagaidīt vairāk sirsnības.

dzimumsakari

Seksuāls skaidrojums iespējams tikai nosacīti. Biežāk simbolizē garīgu apaugļošanos, dvēseles atdzimšanu. (Sk. arī Dzimumakts.)

dzīvnieks

Parasti simbolizē sapņotāja rīcību vai tās dziļākos motivus, kā ari dziņas, aiztures. Norāda uz pirmatnīgām dziņām, mežonīgo cilvēkā, taču arī uz apvaldīto un cilvēcisko, pat pārlieku cilvēcisko. Ieklausoties instinktos, cilvēks sapnī var atgriezies pasaules kopējā kārtībā. Dzīvnieku bars nozīmē, ka sapņotājs drīzumā var krist par savu dzinu upuri.

E

ezers

Tāpat kā jūra, ezers ir kolektīvās bezapziņas daļa, kas nemitīgi vērsta uz personisko neapzināto, tikai šeit krasti apjož rāmākus ūdeņus, kuriem nav jūras plašuma un kuri reti bango. Sapnī ezers attēlo rāmu ūdeni, kas tomēr ir dziļš. Ja sapnī redz ezeru, varbūt gaidāmi mierīgāki laiki; varbūt sapņotājs var atskatīties uz saspringtu dzīves posmu un tagad vēlas rāmāku dzīvi. Tomēr diezin vai iespējams baudīt mieru, jo pēkšņa vētra var ezeru sabangot, un sausā neizdosies palikt.

ērglis

Šis valdonīgais putns pozitīvā skaidrojumā nozīmē atraisīšanos no zemes, domu plašu lidojumu, bet reizēm — arī postošu gara kaislību. Ja ērgli redz augstu debesīs, ir cerība, ka lielos plānus izdosies realizēt. Ja ērgli noķer, tas nozīmē, ka cilvēks savus panākumus grib izbaudīt viens pats. Ja ērglis metas virsū laupījumam, tas liecina par ātru domāšanu un drosmi, kas dzīvē varētu izpausties kā pārdrošība. Citiem vārdiem: kas augstu kāpj, var zemu krist. Iesprostots ērglis liecina par aizturi attiecībās ar apkārtējo pasauli. Z. Freids, balstoties uz mitoloģiju,

ērgli uzskatīja par spēcīgu seksuālo simbolu, jo šis plēsējputns nevalda pār savām tieksmēm un tiecas pēc upura.

ērkšķi

Simbolizē senu tikumu atzīšanu, kristietībā — ciešanas, palīdzot citiem. Ērkšķi sievietes sapnī bieži vien nozīmē, ka viņai ir seksuālas bailes no vīrieša, ko viņa slepus mīl. Ja saduras ar ērkšķiem vai tajos sapinas, mīlestība piedzīvos krīzi vai beigsies. Pēc Arte- midora uzskatiem, vīrietim ērkšķi simbolizē šķēršļus ceļā vai arī sarežģījumus attiecībās ar sievieti.

ēšana

Jāatceras, kas sapnī ēsts, jo baudītie ēdieni var būt norādījums uz garīgo barību, kuru var arī nesaņemt, bet pēc kuras ļoti ilgojas. Atteikšanās ēst liecina, ka sapņotājs pret kaut ko jūt pretīgumu, kuru vajag pārvarēt.

F

falls

Primitīvām tautām tas ir vīrišķības simbols; pēc Z. Freida uzskatiem, to sapnī simbolizē jebkurš garš priekšmets, "smaili ieroči un cieti objekti, tādi kā koku stumbri un spieķi". ("Turpretī skapji, lādes, rati, krāsnis utt. simbolizē sievietes miesu".) Indiešiem tas ir auglības simbols, kas nozīmē arī darba un domu auglīgumu. K. G. Jungs failu uzskata par dzīvības avotu, lielo radītāju un brīnumdari, kas tāpēc visur godāts. Babiloniešu un asīriešu izpratnē, — ja virieša loceklis sapni

kļūst garš, tas ir apliecinājums, ka sapņotājam nav sāncenšu; ja kāds sapnī ēd savu paša locekli, tad mirs kāds no viņa dēliem. (Sk. ari Maksts.)

flauta

Tāpat kā citi pūšamie instrumenti, flauta ir vīrišķās seksualitātes simbols. Ja tālumā dzirdamas flautas skaņas, sapņotājs ilgojas pēc mīļotā cilvēka. Ja sapnī viņš pats spēlē flautu, tas liecina par mīlas sāpēm.

G

gailis

Gailis baznīcas tornī atgādina, ka pienācis laiks kaut ko noteiktu darīt. Bet dzīvs gailis ir vīrišķs seksuāls simbols galvenokārt sievietes sapnī. Vīrieša sapnī tas liecina par nepārprotamiem nodomiem. Gaiļa dziesma ir brīdinājums par neuzticību. Sarkanais gailis mazāk saistīts ar ugunsgrēku tiešā nozīmē, bet simbolizē sevišķi kaislīgas mīlas uguni.

galds

Jau senie ēģiptieši skaidroja: klāts galds vēstī, ka ieradīsies viesi, kas labi jāuzņem, jo pie tukša galda viņi garlaikotos. Mūsdienās klāts galds simbolizē vitālo enerģiju, kurā apvienojas dvēseles un gara spēki. Ja kāds sapnī novāc galdu, tas nozīmē, ka viņš necik augstu nevērtē t. s. "dvēseles būšanas" un ir reālists, kas visur grib skaidrību. Pilnīgi atzīstams ir ari viduslaikos populārais skaidrojums: tam, kurš sapnī uz galda klāj tīru, baltu galdautu, mājas dzīvē viss ir labā kārtībā; par pretējo liecina netīrs galdauts.

galva

Centrs, kurš vada visus jutekļus un saprātu. Ja sapni galva savainota, ieteicams griezties pie ārsta. Galvas nociršana norāda, ka cilvēks zaudēs galvu (apjuks). Ķinieši domā, ka galva ir debesu gaismas mājoklis; Artemidors atzīst, ka galva simbolizē tēvu vai kādu vīriešu dzimtes radinieku; Z. Freidam galva ir vīrišķības simbols; K.G. Jungs galvu uzskata par arhetipisku patības simbolu, turklāt tās augšdaļu iespējams skaidrot arī falliski (grieķu mitoloģijā Atēna dzimst no Zeva galvas). Indiešu sapņu grāmatā "Jagaddeva" teikts, ka tad, ja cilvēks sapnī pāršķeļ savu galvu, tas liecina par kundziskām pretenzijām; citā skaidrojumā šāds sapnis sola daudzus pēcnācējus. (Sk. arī Ķermenis.)

garīdznieks

Sievietes sapnī tas ir vīrišķīgs tēls, kas padziļina jūtas, bet dažkārt moralizē. Sapņa pamatā var būt arī atmiņas par dvēseļu ganu vai gādīgu cilvēku, kura padoms noderētu.

glāze

Tā var norādīt uz attiecību trauslumu, kā arī uz sapņotāja neslēptām rotaļīgām domām. Nespodra glāze liecina, ka dažos jautājumos sapņotājam nav skaidrības. Ja sapnī glāze saplīst, šķiršanās būs galīga; tas var būt arī norādījums uz sapņotāja trauslumu. Līdz malām piepildīta glāze sola līksmus brīžus; ja to tukšo sausu, būs laba veselība. Ja sapnī cilvēks atrodas stikla namā, viņam ir vāji nervi vai arī viņš savas kļūdas labprāt mēdz piedēvēt citiem. Kurš dzīvo stikla namā, lai nemet akmeņus uz citiem. Z. Freids glāzi uzskatīja par sievišķo dzimumorgānu simbolu. (Sk. arī Logs, Trauki.)

gliemezis

Izdaudzinātais gliemeža gausums attiecināms ari uz sapņa tēlu. Cilvēks, kas sapnī redz gliemezi, vēlētos lēnu tempu, bet notikumi varbūt risināsies daudz straujāk. Ja sapni samin gliemezi, tas nozīmē, ka pacietības mērs ir pilns: sapņotājs grib rīkoties, bet aiz neuzmanības var izdarīt arī kādu kļūdu. Kas gliemezi izvelk no čaulas, tas gribētu tikt vaļā no kāda pārlieku jūtelīga līdzcilvēka. Ja gliemezi redz ielienam giemežnīcā, jāapbruņojas ar pacietību. Gliemežnīca var simbolizēt arī klīrīgu jaunavību. (Sk. arī Gliemežvāks.)

gliemežvāks

Tas ir sievišķs seksuāls simbols, kura forma atgādina kaunuma lūpas; cietā čaulā ieslēgts dārgums, ko vīrietis alkst iegūt. Gliemežvāks sapnī vienmēr tulkojams pozitīvi, arī, ja to redz sieviete. Aizvēries gliemežvāks liecina par jaunavību, dažkārt arī par nepietiekamu garīgu briedumu. (Sk. arī Gliemezis.)

grāmata

Skaidrota arī kā "Dzīvības grāmata". Grāmatas nosaukums vai tematika liecina par garīgo stāju; nozīme var būt arī grāmatas vāku krāsai. Saturs reizēm pauž paralēles ar sapņotāja dzīvi; grāmata var arī simbolizēt alkas pēc plašākām zināšanām. Pēc Artemidora mācības, grāmata simbolizē vienkārši dzīvi, nereti arī sapņotāja pagātni, kuras pieredzi derētu izmantot.

grauzēji

Grauzēji sapņos šaudās, pūlēdamies nočiept dzīvei svarīgas vielas, meklējot ēsmu pieliekamajā — dvēselē. Sapni grauzēji parasti vēstī kaut ko

nepatīkamu, kas slepus kremt cilvēku, proti, slēptas bēdas, raizes par dienišķo maizi, bailes zaudēt vitalitāti. (Sk. arī Māja, Pele.)

gredzens

Sapnī gredzens simbolizē saistību ar kādu cilvēku vai kolektīvu, arī uzticību, kas liek stingri ievērot saistības. Gredzena atrašana sola iemīlēšanos. Ja dusmās gredzenu novelk no pirksta, būs jāzaudē mīlētais cilvēks vai arī tiks sperts sāņsolis. Ja gredzenu salauž, izjuks kāds sakars.

grimšana

Nozīmē, ka sapņotājs ātri zaudē dūšu, dažreiz grib aiz kauna vai zemē ielīst, resp., iegrimt. Ar sapni bezapziņa mudina apzināties savu vājību, lai pret to varētu cīnīties.

grota

Šis arhetipiskais tēls norāda uz kopdzīves problēmām. Ja sapnī no grotas iztek avots, var gaidīt dzīvības enerģijas kāpinājumu, taču tā var arī būt zīme, ka jāpievēršas dabiskākam dzīvesveidam. Daudzi sapņu tulki grotu interpretē kā sievišķos dzimumorgānus, jo tā ir tumša, sūnaina un mitra.

grozs

Psihoanalītiķi domā, ka tas ir sievišķs dzimumsimbols un vīrieša sapņos liecina par nepietiekamu apmierinājumu. Bieži grozs nozīmē traucēkli. Ja sapnī dabū grozu (kurvīti), diezin vai izdosies sasniegt ilgoto.

grūtniecība

Pēc Artemidora mācības, sievietēm šāds sapnis var solīt vēlmju piepildījumu, protams, ari ilgoto bērnu. Vīrietis var gaidīt mantu un naudu, varbūt arī mīlošu sievieti. Vispār grūtniecība liecina par dvēseles atdzimšanu, kas ikdienā nesīs laimi. Ja sapņo par dzemdībām vai grūtniecību, gaidāms jauns dzīves posma sākums, tāpat kā tad, ja sapnī redz nāvi. Tas nozīmē cilvēka pārtapšanu. Pagājība šķiet aizmirsta. Protams, dzemdības sapnī var liecināt arī par kādas kritiskas situācijas izbeigšanos, turklāt sapņotājs — parasti sieviete — īstenībā baidās no nākamības. Bezapziņa tādējādi liek noprast, ka līdzšinējā dzīve beigusies uz neatgriešanos, domām un jūtām jādod lielāka vaļa un jāgūst jaunas atziņas, lai dzīve kļūtu vērtīgāka. (Sk. arī Dzimšana.)

gulta

Tas ir drošs patvērums, kurā tomēr dažkārt pārņem dziļš nemiers, šo sajūtu nomodā vēlams tuvāk papētīt, jo tā var liecināt par slēptas garīgas slimības tuvošanos. Kas sapnī redz guļamistabas ainas, tas iespējams, nav apmierināts ar savu seksualitāti, vēlētos vairāk, nekā iedrošinās. Ja gultasveļa ir tīra, pēc kādas viduslaiku sapņu grāmatas tas nozīmē laimi mīlestībā, ja palagi netīri — gaidāma neveiksme. Mūsuprāt, tīri saklāta gulta mudina rūpēties par tīrību savā intīmajā dzīvē, bet netīri palagi norāda, ka jānoskaidro attiecības. Tukša gulta liecina par cilvēka garīgo vientulību.

guļamistaba

Tā ir telpa, kurā notiek intīmā dzīve, un tavs Es tajā var saplūst ar cita Es. Guļamistaba bieži ir liecība par mīlas mokām, it īpaši tad, ja tajā guļ kopā ar

kādu, ko īstenībā nevar ciest. Ja guļamistaba ieturēta sarkanos toņos, tas ir norādījums uz seksuālām vēlmēm, kuras līdz šim nav izdevies piepildīt. Ja sapnī ieiet cita guļamistabā, sapņotājs gribētu stāties intīmās attiecībās ar kādu, kas no tām vairījies. Ja guļamistabā ienāk svešinieks, gaidāms apvainojums vai nokļūšana nepatīkamā situācijā. Ieiešana cita guļamistabā nozīmē vairāk vai mazāk slēptas domas par sāņsoli. (Sk. arī Gulta.)

gurķi

Simbolizē seksuālu iekāri, īpaši, ja tos sapnī redz sieviete. Košana skābā gurķī nozīmē kādas problēmas drīzu atrisinājumu. Ja sapnī sēj gurķus, uz panākumiem būs ilgi jāgaida, bet gurķu novākšana sola labas izredzes. (Sk. arī Dārzeņi.)

ģenitālijas

Simbolizē ne tik daudz seksa orgānus, cik cilvēka vitalitāti. Vai tās ir pārāk daudz vai maz, uz to norāda citi simboli. (Sk. arī Fails, Maksts.)

ģitāra

Tāpat kā citi stīgu instrumenti, tā ir saistīta ar Erotu, aizrautīgu mīlas baudu. Ja cilvēks sapnī spēlē ģitāru, viņam ir seksuālas vēlmes, kas līdz šim nav piepildījušās. Ja ģitāru spēlē kāds cits, gaidāma tīkama atrašanās kopā ar mīļiem cilvēkiem.

I

ielūšana

Ja zem kājām ielūst grīda, pastāv iespēja zaudēt dzīves pamatu. Ja sapņotājs ielūst ledū, jāsargās no garīgām ciešanām.

ierašanās

Kāds dzīves posms paliek pagātnē, un ir cerība uz mieru un līdzsvarotu raksturu. Ierašanās var nozīmēt kādu sākumu, arī pozitīvu pārmaiņu. (Sk. arī Ceļojums.)

ieroči

Ja sapnī redz ieročus, tas nozīmē, ka sapņotājs grib atvairīt to, kas ietekmē viņa psihiskos spēkus. Ieročus iespējams skaidrot arī kā seksuālus simbolus, kā to dara vairāki psihoanalītiķi.

iešana

Tā ir soļu skaitīšana dzīves ceļā. Ja sapņotājs iet lēni, tad derētu piesardzība. Ātra gaita sola ātru veikumu. Pastaiga nozīmē laimi un apmierinātību, vieš optimismu.

Īkšķis

Z. Freids to uzskata par seksuālo dziņu simbolu, taču apraksta galvenokārt kā cilvēka radošo, māksliniecisko spēju apliecinājumu, jo īkšķis piešķir plaukstai veiklību un kustīgumu. Ja sapnī īkšķis ir pārāk īss — sasniegumi nebūs izcili; tas arī norāda, ka sapņotājam trūkst enerģijas, lai pienācīgi rīkotos. (Sk. arī Pirksts, Plauksta.)

Incests

Dzimumattiecībām, kādās sapni stājas ar tuviem radiniekiem — pat ar māti vai tēvu, parasti nav seksuālas nozīmes. Tieši otrādi, tās norāda, ka vecāku un bērnu vai brāļu un māsu attiecībās trūkst sirsnības, pēc kā sapņotājs ilgojas. Reizēm incests ar kādu radinieku nozīmē, ka viņš nokļuvis grūtībās un viņam noteikti jāpalīdz. Dvēsele signalizē, ka radiniekam jāveltī vairāk uzmanības. Reizēm incests pauž ilgas pēc cilvēka, ar ko sapnī gulēts. (Sk. arī Seksuāli snpiji.)

ipsilons

Šis alfabēta burts simbolizē vīrišķā un sievišķā (ķīniešu mitoloģijā jaņ un iņ) savienošanos dvēselē, lidz ar to darot vieglāku dzīves nastu. Ja zem nastas palikta ipsilona formas nūja (zars ar stakli), tas nozīmē, piemēram, ka dzīves uzliktā nasta ir viegli nesama vai pat vispār tiks noņemta. Ipsilona forma ir arī brīnumrīkstei, kas sola jaunu iespēju atrašanu.

istaba

Mājas iekštelpa skaidrojama kā sapņotāja Es. Var simbolizēt noslēgtību pret citiem, kad cilvēks nevēlas atklāt sevi un savus plānus. Nemierīga staigāšana no istabas istabā liecina par nemitīgu viedokļa mainīšanu, tātad sapņotāja psihiskās iedabas maiņu. Ja no tumšas telpas ieiet gaiši apgaismotā, no sapņotāja neapzināta stāvokļa nokļūst apzinātā. Ja sapni istaba izskatās gluži kā dzīvē, iespējams, sapņotāju drīz pārņems garlaicība un viņš vēlēsies mainīt vidi, lai justos laimīgāks. (Sk. arī Mājas.) izkārnījumi

Kakāšanai, tāpat kā visam citam anālajos sapņos, nav nekāda sakara ar ķermeņa izdalīto smirdošo masu. Izkārnījumi interpretējami pozitīvi galvenokārt tāpēc, ka noder lauku mēslošanai, lai veicinātu augšanu. Tāpēc sapnī tie nereti simbolizē naudu vai rakstura īpašības. Ekskrementu izdalīšana var nozīmēt kārtīgumu, bet aizcietējumi — skopulību, pedantismu, varaskāri, kā arī bailes no zaudējumiem (naudas zušanas). Daži psihoanalītiķi kakā- šanu uzskata par kastrācijas simbolu. Z. Freids domāja, ka bērna sapnī tā liecina par kādu zaudējumu un vaina meklējama galvenokārt pārlieka tīrīguma ieaudzināšanā mazos bērnos, tāpēc viņiem vēlāk rodas neirozes un seksuālas aiztures. Mūsdienu psihoterapeitu uzskati ir līdzīgi, tomēr viņi to vairāk reducē uz mīlestības trūkumu, un pārāk stingru audzināšanu.

izrakšana

Kāda priekšmeta vai pat līķa izrakšana liecina par cilvēka slikto sirdsapziņu, nelīdzsvarotību un iekšēju nemieru. Bieži tai pamatā ir bailes, ka dienasgaismā varētu nākt kaut kas tāds, kam labāk būtu jāpaliek apslēptam.

izraušanās

Cilvēks grib no kaut kā atbrīvoties, lai gūtu panākumus paša spēkiem. Ja tiek vaļā no parādiem, panākumi var būt ļoti īslaicīgi. Ja cilvēks sapnī pats sev izrauj matus vai ko citu, tas nozīmē, ka viņš grib izrauties no saviem dzīves apstākļiem vai tikt vaļā no partnera.

J

jāņogas

Šīs aromātiskās, skābenās ogas simbolizē slepenu sakaru, kas varbūt arī nebeigsies ar mīlas baudu.

jāšana

Ja sapnī jāj nesteidzīgi, tas nozīmē dziņu pakļaušanu kontrolei. Bet, ja zirgs auļo vai pat sāk trakot, sapņotājam savas dziņas vajadzētu vairāk apvaldīt. Jāšana skaidrojama ne tikai kā seksuāls simbols, bet var norādīt arī uz ceļojumu, kas pārveidos visu turpmāko dzīvi. (Sk. arī Zirgs.)

jaunava

Šķīstības un skaidrības simbols. Vīrieša sapnī tas ir dvēseles iemiesojums, bet sievietes sapnī — viņas pašas ēna, kas norāda uz pagājību vai spēcinu pieķeršanos tēvam, taču var liecināt ari par emocionālu vēsumu. Vīriešiem, kas sapnī redz jaunavu, parasti ir ar māti saistīts komplekss, jo savu māti viņi uzskata par ideālu. Jauniem vīriešiem šai tēlā iemiesota sieviete, ko viņi gribētu apprecēt. (Sk. arī Deflorācija, Sieviete, Meitene, Māte.)

josta

Vīrišķā spēka un potences, kā arī sievietes tikuma simbols (šķīstības josta). Jostas aplikšana nozīmē intīmas attiecības, mīlestību, arī laulības stiprās saites. Ja josta jāsavelk ciešāk, draudzība nebūs īsti sirsnīga. Bet, ja josta pārtrūkst, būs jāzaudē kaut kas mīļš.

jumts

Simbolizē sapņotāja galvu, "bēniņus". Ja sapni jumtā kaut kas nav kārtibā, jāpārbauda, vai nevajag labāk sakārtot domas un saņemties. Bēniņi sapni var norādīt uz agrīniem seksuāliem piedzīvojumiem. Ja sapnī jumtā iesprūk uguns, nepieciešama psihoterapeita palīdzība. Pēc pamošanās no tāda sapņa parasti sāp galva. Ja sapnī uzkāpj uz cita mājas jumta, tas liecina par vēlēšanos otru pārspēt ar savām zināšanām. (Sk. arī Ugunsgrēks, Māja.)

jūra

Ar savu mūžīgo viļņojumu jūra ir arhetipisks pilnasinīgas dzīves simbols (ar visiem kāpumiem un kritumiem), taču var paust arī kolektīvo bez- apziņu, un tad jūras krasts nozīmē robežu starp kolektīvo un personisko bezapziņu. Brauciens pa sabangotu jūru vēstī par došanos uz jauniem krastiem, jauna dzīves posma sākšanos, un var liecināt arī par personības mainību. Bīstamā brauciena mērķi ļauj noprast pārējie sapņa simboli. Taču allaž ir gaidāms kaut kas jauns, — kas īsti, to vēl nezina arī bezapziņa, tomēr jau brīdina, ka turpmākais skars visu personību.

K

kafija

Kafijpupiņas forma pieļauj erotisku skaidrojumu. Ja cilvēks kafiju dzer vienatnē, viņš alkst mīlas piedzīvojumu divatā, bet, ja kafiju dzer sabiedrībā,

mīlestība viņš varbūt sēž uz diviem krēsliem. Kafija arvien nozīmē kaut ko uzbudinošu.

kailums

Visbiežāk figurē baiļpilnos sapņos. Cilvēks, kas sapnī kails vai trūcīgi ģērbts iet pa ļaužu pilnām ielām, ir vai nu atsedzis savas vājās vietas, vai arī baidās to darīt; tāds sapnis ļauj secināt, ka viņu nomāc morālas dabas problēmas vai mazvērtības sajūta. Pozitīvā skaidrojumā šāds sapnis atspoguļo neatkarības alkas un vēlmi arī kutelīgos jautājumos atklāti izteikt savas domas; tādos gadījumos svarīga nozīme ir arī citiem sapņa simboliem. (Sk. ari Tērps.)

kairinājumi

Kā zināms, miegā acu muskuļi mazina gandrīz katru gaismas kairinājumu, zīlītes sašaurinās un acs ābols pagriežas uz augšu. Ja istabā, kurā cilvēks guļ, iededzina gaismu, caur aizvērtajiem plakstiņiem tā nenonāk līdz redzes orgāniem. Bet šis gaismas kairinājums var izpausties sapnī — tas var parādīties kā zibens šautra, kā auto starmetis vai spoža spuldzes gaisma. Uz sapņa norisi ārējiem kairinājumiem ir maza ietekme, jo, kā konstatējuši pētnieki, sapņa saturs zināmā mērā ir jau ieprogrammēts. Turpretī mūsu paša ķermeņa izraisīti kairinājumi sapni var stipri ietekmēt. Jau senatnē zināja, ka pēc bagātīgas maltītes var rādīties murgaini sapņi.

kāja

Tā simbolizē virzību uz priekšu vai atpakaļ. Psihoanalītiķu sākotnējie skaidrojumi nešķiet pārliecinoši (piemēram, ka redzēt skaistu kāju nozīmē apmie- rinat dzimumdziņu vai ka lauzta kāja nozīmē laulības pārkāpumu). (Sk. arī Pēda.)

kakls

Galva novietota uz kakla, kakls "saista" garu un miesu. Ja kaklu mazgā dzidrā ūdenī, cilvēks būs fiziski un garīgi vesels. Pietūcis kakls liecina nevis par slimību, bet gan par pilnu naudas maku. Kakla brūces vai augoņi liek domāt par slimīgām garīgām un fiziskām pārmaiņām. (Sk. arī Galva.)

kaķis

Nepakļāvīgais kaķis ar samta ķepiņām tiecas pēc saviem mērķiem (galvenokārt seksuāliem) — saķer ar asiem nagiem un vairs nelaiž vaļā. "Mežonīgais" kaķis simbolizē sievietes būtību, kaislīgas dziņas, kas slēpjas zem bikluma un atklājas tikai sapnī — kaķa tēlā. Vīrieša sapnī kaķis dažkārt simbolizē sievieti, ko viņš vēlas iegūt. Sievietes sapnī kaķis liecina par tādām īpašībām kā spilgta individualitāte, egocentrisms un nepastāvība.

kalns

Norāda, ka radušās problēmas. Grūts kāpiens stāvā kalnā liecina par sarežģītu dzīves situāciju. Ja galotni nevar sasniegt, tas nozīmē, ka izvirzīti pārāk augsti mērķi. Ja izdodas uzkāpt kalnā, gaidāmi panākumi. Ja kalns nav pārāk stāvs, dzīve ies augšup. Kāpšana no kalna lejā simbolizē kāda svariga dzīves posma beigšanos un mierīgāku laiku iestāšanos. Senie ēģiptieši ticēja, ka sapnī pārāk stāvs kalns norāda uz dzīves ceļā gaidāmiem šķēršļiem, ko izdosies pārvarēt tikai ar lielu piepūli. (Sk. arī Bezdibenis, Nogāšanās, Mūris.)

kamīns

Pēc Z- Freida uzskata, tas ir sievišķs seksuāls simbols. Ja uguns sprēgā un deg gaiši, intīmā dzīve un darbs nav apdraudēti, jo cilvēks rīkojas aizrautīgi un ir pacietigs. Bet ja kamīns dūmo un velkme ir slikta, privātajā dzīvē kaut kas nav kārtībā.

kaps

Ja sapnī redz savu vai cita kapu, tas liecina par zudušām cerībām. Būs jāatsakās no kādas idejas vai plāna, kura realizācija šķitusi daudzsološa. Taču sapnis var liecināt arī par kādas vecas problēmas atrisināšanos. Kaps simbolizē arī arvien lielāku bezpalīdzību. Vecākiem ļaudīm šāds sapnis vēstī, ka viņi dzīvo pagātnes atmiņās. Varbūt bezapziņa atgādina, ka arī gados vecākiem cilvēkiem vēl ir priekšā nākotne, kuras dēļ vērts dzīvot. (Sk. arī Bēres, Kapsēta.)

kapsēta

Sapnī parādās tad, kad dzīvē radušies lieli konflikti. Cilvēks it kā meklē padomu kapsētā gulošajiem — no mirušiem vecākiem gaida mierinājumu un apliecinājumu, ka problēmas iespējams pārvarēt. Proti, kapos tiek meklēta izeja no draudīgas situācijas. Kapsēta vai šķirsts sapnī parasti simbolizē atrisināmas problēmas. (Sk. arī Bēres, Kaps, Šķirsts.)

karogs

Arhetipisks laicīgo prieku simbols, nereti liecina par juteklību, kas vairāk saistīta ar dziņām, nevis jūtām. Psihoanalītiķi karogu mēdz uzskatīt par nūju, pie kuras piestiprināts plīvojošs auduma gabals, — tas nozīmē fallisko "mietu" ar mātišķi sievišķu drānu, bet plīvošana simbolizē abu šo elementu savienošanos. Svarīga nozīme ir auduma krāsai.

kastrācija

Kazanova būtu varējis par to sapņot — par pārmērīgo seksuālo baudu samazināšanu līdz normāliem apmēriem, lai galu galā nezaudētu potenci. Sapņa pozitīvais skaidrojums ir tāds, ka jutekliski vilinājumi cilvēkam vairs nav bīstami.

kauli

Tā ir cilvēka skeleta daļa un sapnī liecina par viņa mugurkaulu, resp., stāju. Kurš redz tikai roku un kāju kaulus, tas citiem atklās to, kas viņam agrāk bijissvarīgs, vai arī — viņam trūkst spara, lai vēlamo. Ja sapnī apskrubina kaulus, sapņotājam ir naudas grūtības vai arī viņš ir pārāk taupīgs.

kauss

Tas simbolizē klēpi, arī upurtrauku. Varbūt sapņotājs kādam upurēsies vai pilnīgi ziedosies (it sevišķi, ja tādu sapni redz sieviete). Ja kauss saplīst, var beigties arī mīlestība. (Sk. arī Trauks.)

kāzas

Tās ir reizē beigas un sākums: vienu dzīves fāzi nomaina otra. Kāzas ir arī savienošanās arhetips. Ja sapnī kāzas svin cilvēks, kas jau sen ir precējies, tas nozīmē, ka mainīsies viņa dzīves stils, taču ne jau katrā ziņā tāpēc, ka izbeigsies viņa pašreizējais intīmais sakars. Kāzu viesim gaidāmas pārmaiņas attiecībās ar citiem cilvēkiem. Indiešu sapņu grāmatā "Jagaddeva" kāzas skaidrotas kā norādījums uz drīzu nāvi vai lielām sāpēm.

klavieres

Šis taustiņinstruments norāda u/. jūtu pakāpēm. Ar kreiso roku spiesti taustiņi, kas rada tumšus toņus, attiecas uz iekšieni, dvēseli, bet ar labo roku spēlētie — uz ārieni. Ja taustiņi iesprūst, samezglosies attiecības ar citiem cilvēkiem. Tāpat kā citu instrumentu spēlēšanai, ari klavierspēlei iespējams erotisks skaidrojums.

klints

Ja sapnī redz kuģi uzskrienam uz klints, tad dzīves kuģis jāvada pa apkārtceļu. Zemūdens klints, kas tik tikko paceļas virs ūdens, norāda uz iespējamu avāriju vai uz grūtībām kāda plāna vai darba sekmīgā izpildē. (Sk. arī Jūra, Ūdens.)

koferis

Tā ir nasta, ko cilvēks dzīves ceļā stiepj sev līdzi: raizes un problēmas, vēl nenobriedušas idejas un domas, kas reiz tiks celtas dienasgaismā.

koks

Arhetipisks dzīvības simbols, interpretējams ari kā ciltskoks. Ādams un Ieva plūca ābolu no atzīšanas koka, tādējādi gūdami mācību turpmākajai dzīvei. Ja sapnī redz koku, ir izredzes gūt noderīgas zināšanas. Augsti koki simbolizē laimi personiskajā dzīvē, koki ar augļiem — panākumus tuvākā nākotnē, bet nokaltuši koki — neveiksmīgus darījumus. Kāpšana augstā kokā liecina par lielu uzdrīkstēšanos un, līdz ar to — par iespēju zemu krist. (Sk. arī Mežs.)

kramplauzis

Tas iztraucē dvēseles mieru, grib izjaukt pastāvošo kārtību un nolaupīt sapņotājam mīļo un dārgo.

Reizēm ielaušanās mājā liecina par neceļos noklīdušām domām. (Sk. arī Zaglis, Māja.)

krāpšana

Nereti tā norāda uz drīzu negaidītu laimi un īslaicīgu finansiālā stāvokļa uzlabošanos. Ja sapnī mīļotais piekrāpj, par to nav jāuztraucas, jo tāds sapnis parasti vienīgi vēstī, ka negaidīti tiks saņemta palīdzība. Reizēm šāds sapnis var mudināt uz lielāku aktivitāti intīmajā dzīvē. (Sk. arī Dzimumakts.)

krāsas

Simbolizē psihiskus pārdzīvojumus, kuri sniedz svarīgu liecību par sapņotāja dvēseli. Pēc dažu sapņu tulku uzskatiem, cilvēki, kas redz krāsainus sapņus, ir temperamentīgāki nekā tie, kuri redz tikai melnbaltus sapņus. Ja sapnī rīkojas ar krāsām, tas nozīmē, ka sapņotājs kaut ko nepatīkamu grib pārkrāsot, resp., padarīt citādu.

krāsns

Izkurināta krāsns liecina par draudzīgu apkārtni un siltām jūtām, bet auksta krāsns — par nelaipnību un frigiditāti. Ja krāsns izdziest, varbūt plānotais pasākums neizdosies un darījumi neveiksies. (Sk. arī Pavards.)

krasts

Sapnī tā bieži ir vieta, kur paglābties, atpūsties pēc pūliņiem un tikties ar līksmiem cilvēkiem. Ja krasti ir pārplūduši, gaidāma nokļūšana lielās grūtībās.

krekls

Ja mugurā tikai krekls, tas nozīmē, ka sapņotājs baidās citiem parādīt savas vājās puses. Atkailināšanās

dažkārt tiek skaidrota erotiskā ziņā. Cilvēks, kas mazgā savu kreklu, grib sevi spoži parādīt (mīlestībā?). Tam, kura krekls sapnī ir netīrs vai saplīsis, viss ir vienaldzīgs. Krekla nomaiņa norāda uz vēlēšanos mainīt uzskatus. (Sk. arī Tērps.)

krišana

Pēc Z. Freida mācības, krišanai sapnī ir seksuāls skaidrojums (varbūt Z. Freids ir domājis "kritušās" meičas). Tāds sapnis norāda uz iekšējām aizturēm, grūtībām saskarsmē ar citiem. Reizēm — uz augstprātību, kurai seko krišana. Ja sapnī iekrīt dziļā bezdibenī, tas liecina, ka cilvēks baidās par savām spējām pielāgoties videi; sapnī viņš var neraizēties par citu domām un ļaut visam brīvi notikt. Sapnī krišana reizēm kombinējas ar lidošanu. (Sk. arī Nogāšanās, Lidošana.)

krūtis

Z. Freids krūtis uzskata par agrīnu bērna seksuālo simbolu, kas zīdainim izraisa seksuālas jūtas pret māti, kura viņu zīda. Šī agrīnā bērnības pieredze, kas izpaužas sapņotāja pārāk ciešā saistībā ar māti, bieži atspoguļojas vīrieša sapņos. Simbolizē mātišķo, barojošo, dzīvinošo, kā arī garīgo barību, kas psihei nepieciešama. Ja krūtis ievainotas, cilvēks vai nu meklē garīgu sapratni, vai arī viņu kaut kas apbēdina. Iespējams arī, ka skaistas sievietes krūtis norāda uz laimīgu mīlestību, bet vecas sievietes krūtis — uz bailēm no potences trūkuma.

krūze

Norādījums uz personiskām problēmām: saplēsta krūze nozīmē ģimenes strīdu, pāri malām plūstoša nozīmē asaras, tukša — tukšu galvu, ideju trūku

mu, bet pilna krūze simbolizē dāsnu sirdi, kas negaida atmaksu par saviem labajiem darbiem. Tāpat kā citus traukus, ari krūzi psihoanalītiķi uzskata par seksuālu simbolu, un saplēsta krūze nozīmē de- florāciju.

kukainis

Antīkajā senatnē domāja, ka kukaiņi nozīmē vieglprātību laimes spēlē, naudu, kas ātri tiek iegūta un tikpat ātri zaudēta. Atkarībā no pārējiem sapņa simboliem, kukaiņi var būt arī brīdinājums no divkosīgiem cilvēkiem, kas grib citus iesaistīt savās intrigās.

kukurūza

Kukurūzas vālīte ir fallisks simbols, kas norāda uz sapņotāja vitalitāti un potenci.

kurpe

Z. Freida piekritēji domā, ka kājas bāšana kurpē simbolizē dzimumaktu, pauž vēlmi ļpēc intīmas tuvības. Sapnī redzētas kurpes patiešām bieži norāda uz gaidāmu erotisku piedzīvojumu. Tomēr visbiežāk kurpes simbolizē sapņotāja dvēseles stāvokli. Ja kurpe spiež, cilvēku kaut kas nomāc un varbūt viņam gribētos mainīt veidolu. Pēc tāda sapņa vēlama modrība, jo ilgotais nebūs piemērots (būs "numuru par lielu vai par mazu"). Ja kurpes ir ērtas, sapņotājs var būt apmierināts ar sevi un savu rīcību, viss ritēs labi, gluži kā pats no sevis. Ja kurpes cauras, tā ir liecība par vāju raksturu, ko cilvēks jau sen apzinās, bet pret ko vēl nav pietiekami cīnījies.

ķemmēšana

Ar ķemmi sakārto matus; pārnestā nozīmē tā ir savu tieksmju apvaldīšana, tādējādi iekarojot partnera sirdi. Ja ar ķemmi matus vēl sabužina, tā ir liecība par netīru sakaru vai intīmās dzīves kompleksiem, ko cilvēks cenšas maskēt ar sevišķi brašu izturēšanos. (Sk. arī Mati.)

ķermenis

Ķermenis un tā funkcijas atspoguļo garīgās prasības. Ja cilvēks sapnī redz, ka viņam ir kāds fizisks trūkums, tas nozīmē, ka bezapziņa norāda uz garīgi un psihiski vājajām vietām. Ja sapnī cilvēks ir apmierināts ar savu ķermeni, viņš var paļauties uz savu garīgo spēku. Ja ķermenis izgaist, šķiet, ka psihē kaut kas nav kārtībā.

ķeršana

Kas noķerts, tas ir rokā; citi ar ķeršanu saistītie simboli ļauj gūt informāciju par to, kas tiek stingri turēts rokās. Ja cilvēku sapnī noķer, tas var būt gan norādījums uz pakļautību mīļotajam, gan uz aizraušanos ar kādu ideju, gan uz spēju aizrauties.

ķirši

Sapņu tēlā nozīmīga ir arī ķiršveida mute, ja tajā ir šī sarkanā, saldā oga. Ķiršoga ir jūtu un mīlestības simbols. Kas plūc ķiršus, iemantos jaunus draugus vai nostiprinās jau pastāvošo sakaru. Saldi ķirši simbolizē skūpstus, bet skābi ķirši var solīt vilšanos, melni ķirši — kaislību, kas saistīta ar ciešanām. Ķirš- ziedi nozīmē mūžam jaunu mīlestību un lielu sirsnību, kas dod drosmi uzsākt kaut ko jaunu. Dažās Viduseiropas zemēs ķirškoku uzskata par atzīšanas koku. (Sk. arī Koks.)

L

lācis

šis dzīvnieks simbolizē siltu, sargājošu mātišķumu. Pēc K. C. Junga uzskatiem, tas skaidrojams negatīvi, jo norāda uz personības pacelšanos pāri citiem ("lāča spēks"). Sapnī redzēts lācis nereti vēstī par kaut ko bīstamu, draudošu.

laiva

Tai sapņotājs jāizved krastā, kur sāksies jauna, gaiša dzīve. Ja laiva slīd pa rāmiem ūdeņiem, gaidāms rāms dzīves ritējums. Ja ūdeņi ir nemierīgi, draud satraukums un nelīdzsvarotība. Bet, ja ar laivu peld tumsā, tas nozīmē, ka cilvēks neizprot notikumu gaitu. (Sk. ari Ūdens.)

lapa

Parasti tā ir daļa no dzīves koka. Svaigas lapas simbolizē veselīgu dzīvi. Ja sapnī redz savītušas lapas, tas ir bezapziņas brīdinājums par kādu vājo vietu psihē, par vilšanos, ko nāksies piedzīvot. Birstošas lapas ir zīme, ka jārīkojas, lai atgūtu dvēseles līdzsvaru. (Sk. arī Koks.)

Tas ir arhetipisks laulības simbols: senatnē pēc laulībām uguni ģimenes pavardā iededza ar lāpu. Sapnī redzēta lāpa ļauj mīlestības un panākumu ugunij degt vai apdzist, tā var dzīvi darīt gaišu vai tīt tumsā. Gan pozitīvā, gan arī negatīvā nozīmē lāpa ir psihiskas enerģijas simbols. (Sk. arī Ugunsgrēks, Uguns, Liesma.)

lāpīšana

Tam, kurš sapnī lāpa zeķes vai kādu citu apģērba gabalu, arī nomodā jānopūlas ar dažādu caurumu (proti, kļūdu) likvidēšanu.

laulības

Ja cilvēks sapnī laulājas, tas nozīmē, ka viņš jūtas vientuļš (kaut arī varbūt ir precējies) vai seksuāli neapmierināts. Ja laulība tiek uzspiesta, tas liecina, ka viņam jāpakļaujas uzskatiem, kuri kopdzīvi un darbu apgrūtina.

laulības parkāpšana

Ja sapnī pārkāpj laulību, tas nozīmē, ka cilvēks gribētu kaut ko mainīt savā laulībā vai stabilajās attiecībās. Bet, ja sapnī laulību pārkāpj kāds cits, tas ir norādījums, ka nevajag jaukties citu darīšanās, bet gan sakopt pašam sava nama priekšu.

lauva

Senie sapņu tulki to skaidro kā saules pirmatnējā spēka simbolu. Lauva liecina par nevaldāmu garīgo enerģiju, kaislību un spēku, no kā sapnī reizēm var nobīties, proti: kaislības gūs virsroku un varbūt sagādās ciešanas. Cilvēki, kas sapnī redz cēlo tuksneša valdnieku — lauvu, nav viegli

ietekmējami, viņi dzīvē soļo taisni, neskatīdamies ne pa labi, ne pa kreisi. Viņiem smaida veiksme, taču nereti viņi citus nicina, tāpēc ar viņiem dažkārt ir grūti sadzīvot. Viņi ir personības, kas valda pār savām dziņām un kaislībām. No tādām personībām jāsargās cilvēkam, kuram sapnī uzbrūk lauva. Citiem vārdiem sakot: lauva var atbrīvot ne tikai garīgos radošos spēkus, bet arī postošos, agresīvos spēkus.

ledus

Tas nozīmē emociju apslāpēšanu un vientulību vai dažādas likstas. Sapnī bailes no tuvāku attiecību atsalšanas norāda uz bailēm no dzīves, nespēju gūt panākumus, uz bažām ciest neveiksmi finansiālā jomā vai erotiskajā dzīvē. (Sk. arī Ielaušanās.)

lēkšana

Ja sapnī lec pāri kādam šķērslim, sapņotājs tiks galā ar svarīgu problēmu, kas viņu nodarbina. Bet cilvēks, kas sapnī kaut kur ielec (ūdeni vai bedrē), nokļūs bīstamā situācijā, no kuras izkļūs tikai ar pūlēm.

lidošana

Sapnī cilvēks bieži lido. Tas jāsaprot kā brīdinājums, it sevišķi tad, ja sapņotājs lido kā putns, bez jebkādiem palīglīdzekļiem. Z. Freids tādus sapņus skaidro kā erotisku vēlmju izpausmi. Sapnī lidojot, daudzi cilvēki jūt skurbumu, ko senatnē izprata kā mīlas skurbumu. Mūsdienās pētnieki lidošanu sapnī skaidro kā bīstami sakāpinātu pašapziņu. Vispār lidošana lielā augstumā sola turpmāk krišanu, proti, no augsta lidojuma nereti nākas zemu krist. Iespējams arī, ka sapnī dvēselei ir spārni un zemes

smagums tu vairs nesaista. Ja sapnī lido bez palīglīdzekļiem pāri sapņu ainavai, tas norāda, ka cilvēks domās aiziet tālu un atraujas no reālās dzīves. Ēģiptieši ticēja, ka tas, kurš sapnī aizlido, atradīs izeju no sarežģīta stāvokļa.

liesma

Tā kā tas ir vīrišķs seksuāls simbols, liesmas apdzišana norāda uz bailēm zaudēt potenci. Gaiša, spoža liesma liecina par iekšēju šķīstīšanos. Plandoša liesma simbolizē postošu kaislību. Ja liesmas pārņem māju (resp., cilvēka augumu), tas ir brīdinājums par draudošu garīgu vai fizisku kaitējumu. Ēģiptieši ticēja, ka, sapnī redzot liesmas, var gaidīt lielu naudas pieplūdumu. (Sk. arī Ugunsgrēks, Uguns, Mājo.)

lietussargs

Tas simbolizē vēlmi gūt aizsardzību pret visiem dabas spēkiem. Ja vecs vīrs sapnī veltīgi pūlas atrast savu pazudušo lietussargu, viņš nomodā varbūt krampjaini cenšas atgūt zaudēto seksuālo spēku. Ja sieviete sapni atpleš lietussargu, viņa varbūt grib atgaiņāties no pārāk uzmācīga pielūdzēja.

līgava

Līgavas tērps ir balts, un šī krāsa simbolizē nevainību, kā arī atturību un varbūt vēsumu (sk. ari Balts). Ja vīrietis sapnī guļ ar savu līgavu, gaidāms piedzīvojums, kurā viņš pārkāps tabu. Ja sapni guļ ar svešinieci līgavas tērpā, gaidāmi sarežģījumi pārlieku pārgalvīgas rīcības dēļ. Sievietei tāds sapnis var solīt mīlas laimi, kas viņu nobiedēs, tāpēc ka viņas dzīvē kaut kas tam

pretojas. Ļoti reti sapnis, kurā līgavu ved pie altāra vai sieviete pati sevi redz. kā līgavu, liecina par vēlmju piepildīšanos.

ligzda

Ja sapnī redz apdzīvotu putna ligzdu, var gaidīt laimi ģimenē vai arī patstāvīgas dzīves sākšanos. Tukša ligzda nozīmē atstātību. Ja ligzda izpostīta, kāds augsti vērtēts cilvēks novērsīsies. Kas sapni izposta ligzdu, tas atmetīs visas konvencijas un centīsies izrauties no savas līdzšinējās apkārtnes. (Sk. arī Putns.)

lilija

Šim varas simbolam nav erotiska skaidrojuma kā citām puķēm. Ja liliju tur rokā, viss veiksies un izdosies kļūt par stāvokļa noteicēju. Pārziedējušas vai aizmestas lilijas norāda, ka sapņotājam ir tieksme nelietīgi izmantot savu varu. Sapnī lilijas dāvina cilvēks, kam ir tīras jūtas. (Sk. arī Puķes.)

logs

Cieši saistīts ar māju, ar cilvēka ekstraverto vai introverto būtību. Logu var skaidrot ari kā norādījumu uz cilvēka ķermeņa atverēm, tātad skaidrot kā seksuālu simbolu.

lūpas

Sārtas lūpas bieži liecina par slepenu seksuālu vēlmju piepildīšanos. Ja lūpas sakniebtas, mīlestībā būs ciešanas. ( Sk. arī Skūpsts, Sarkans.)

M

maiss

Kas sapni pār plecu nes pilnu maisu, tas nomodā nes lielu atbildību. Tukšs maiss liecina par nabadzību un trūkumu vai arī norāda uz potences zušanu.

maize

Tā ir pārtika, kas vienādi stiprina miesu un garu. Ja sapnī redz maizi, dzīve iegūs jēgu, jo cilvēks iekšēji atkal iekļausies kādā kopībā. Maizes klaips var būt arī norādījums uz mīļotu cilvēku, ko gribētos iegūt tikai sev.

maizes krāsns

Pēc Z. Freida mācības, tas ir seksuāls simbols, analoģisks dzemdei. Mūsdienu uztverē maizes krāsnī kaut kas ir jācep. Ja krāsnī vēl liesmo uguns, tas norāda uz kvēlu sakaru, kas laimīgi veidosies tālāk.

māja

Tā simbolizē cilvēka iekšējo un ārējo stāvokli. Arte- midors domā, ka māja pārnestā nozīmē ir tas pats, kas cilvēka ķermenis. Arī mūsdienās mājas fasādi uzskata par sabiedrībai redzamo cilvēka pusi — tā ir ārējā parādība, personība citu skatījumā. Stāvi atbilst atsevišķiem ķermeņa reģioniem vai garīgām sfērām, uz kurām norāda bezapziņa. Jumtam atbilst sapņotāja galvas (saprāta) funkcijas; tas pats sakāms par augšējiem stāviem. Tumšajā pagrabā mīt

bezapziņa. Atveres tiek skaidrotas seksuāli. Sapnī atklājas atsevišķo reģionu stāvoklis un tas, ko vēlams labot. Veca, pussagruvusi māja ir atgādinājums sapņotājam kaut ko sevī izlabot, papildināt. Grezna villa ir norādījums, ka cilvēks grib izlikties labāks un gudrāks nekā ir īstenībā. Māja, kurā cilvēks strādā, liecina par viņa darbu un vēlamajām pārmaiņām.

mājdzīvnieks ,

Sapnī ieraudzīts, tas norāda uz maiguma trūkumu. Nereti sapnī cilvēks sevi redz kā dzīvnieku, — tā bezapziņa dod mājienu, ka jāsargās no vientulības un jūtu nabadzības. Mājdzīvnieka glaudīšana sapnī var nozīmēt, ka partnerim pēdējā laikā veltīts maz maiguma vai ar viņu bijuši bieži strīdi.

maksts

Primitīvām tautām sievišķie dzimumorgāni simbolizē sievišķību un reizē arī mātišķumu. Z. Freids sapņu analīzē tādu skaidrojumu deva apaļiem un dobiem priekšmetiem. Mūsdienu psihologi to interpretē kā sievišķo spēku, kas darbojas arī vīrietī, tātad ne gluži kā tīri seksuālu simbolu. (Sk. arī Fails.)

masāža

Visbiežāk tai ir seksuāls skaidrojums. Kas liek sevi masēt, tas mīlestībā vēlas iet vieglāko ceļu. Ja masē citu, tas nozīmē dažādu vēlmju pamošanos. Dažreiz masāža simbolizē pūles atbrivoties no tā, kas varētu kaitēt.

māte

Tas ir arhetipisks simbols, pēc K.G. Junga mācības, arī "slepenais, apslēptais, tumšais, bezdibenis, dzīvā pazeme, pavedinošais un saindējošais, tas, no kā nevar izbēgt" vai arī "sievišķā maģiskā autoritāte, lādzīgais, gādīgais, atdzimšanas vieta". Sapnī māte nereti simbolizē sievieti, ar kuru gribētos stāties tuvākās attiecībās. Ja vīrietis sapnī redz savu māti, viņam varbūt trūkst patstāvības. Sievietes sapnī māte nozīmē īstas sievišķības apzināšanos, bet vīrieša sapnī māte ir pretējā dzimuma ideāla iemiesojums. Ja sapnī redz mirušo māti, tas ir brīdinājums, kura skaidrojums atkarīgs no pārējiem sapņa simboliem. Ja māte ir dzīva, bet sapnī tiek zaudēta, tas liecina par sliktu ziņu. Tādos sapņos vienmēr ir svarīgas attiecības ar māti. Ja ar māti nav laba saprašanās, šeit minētie skaidrojumi var būt pilnīgi pretēji. (Sk. arī Tēvs.)

mati

Simbolizē pirmatnīgos spēkus. Pēc Z. Freida mācības, tā ir falliska, sekundāra dzimumpazime. Artemidors matu izkrišanu skaidro kā radu vai īpašumu zaudēšanu,'bet kuplus, cirtainus matus — kā īpašuma saglabāšanu vai pat vairošanu; nesukāti mati vēstī par bēdām. Faldors domā, ka mati simbolizē garīgus, intelektuālus un materiālus labumus, bet to izkrišana — neveiksmes un pazemojumus. Arī mūsdienās matu zaudēšanu uzskata par brīdinājumu, ka nāksies ciest zaudējumus. Ja sapnī redz matus, jāsakārto savas dziņas un garīgā attieksme, jo mati mēdz liecināt par dvēseles stāvokli. Šai sakarā svarīga ir arī matu krāsa. Indiešu sapņu grāmata "Jagaddeva" nogrieztus matus skaidro kā tuvākā vai tālākā nākotnē gaidāmu postu un ciešanas. (Sk. arī Bārda, Galva.)

medus

Indijā medus simbolizē uguni, kas deg ikvienā; tas nozīmē sava Es atsegšanu. Daudzām pirmatnējām tautām medus simbolizē atdzimšanu, proti, saldu dzīvi, pēc kuras ilgojas ikviens.

meitene

Ja nepieaugušu meiteni sapnī redz vīrietis, tā ir liecība par pārdrošām seksuālām vēlmēm, kas no morāles viedokļa nav atzīstamas. Flirts ar glītu meiteni retāk vēstī mīlas alku piepildījumu, drīzāk tas nozīmē naudas izšķiešanu. Ja sieviete jau gados sapnī sevi redz kā jaunu meiteni, viņai varbūt ir bailes dzīvē kaut ko nokavēt, zaudēt pievilcību vīra vai vispār vīriešu acīs. (Sk. arī Sieviete, Jaunava.)

mēle

Mēlei ir garīgs skaidrojums. Ja spogulī redz paša mēli, bezapziņa dod padomu kādā noteiktā situācijā labāk klusēt. Ja sapnī redz cita cilvēka mēli, tad jādomā par apkārtējo asajām mēlēm, pļāpām un apmelotājiem. Skūpsti ar mēli parasti nav izskaidrojami seksuāli, bet drīzāk nozīmē, ka ar partneri vai citu tuvu cilvēku vajadzētu vienoties kādas kopīgas problēmas risināšanā. (Sk. arī Skūpsts.)

melns

Tā ir sēru un tumsas krāsa. Vispār tā vērtējama negatīvi un ir atgādinājums, ka dzīvei jākļūst citādai.

mēness

Mēness gaismu sapnī izraisa bezapzinātais, pirmatnīgi sievišķais. (Daudzās valodās mēness ir sieviešu dzimtes.) Sapnī mēness fāzes var nozīmēt pozīcijas maiņu un vērtējamas pozitīvi. Augošs mēness

liecina par autoritātes un cieņas palielināšanos; ja mēness spīd sevišķi spoži, to jau antīkajā senatnē uzskatīja par laimes un bagātības solījumu. Pilnmēness liecina par laimīgu dzīves posmu. Ja redz dilstošu mēnesi, laikus jāparūpējas, lai nezustu sasniegtā labklājība. Jauns mēness simbolizē gatavošanos svarīgiem pasākumiem. Ja sapnī tur rokā mēness sirpi, tad, pēc Faldora uzskatiem, gaidāma laime kopā ar daiļu sievieti; sievietei sapnis atgādina, ka attiecībās ar vīrieti viņai ir savas priekšrocības. Indiešu mitoloģijā mēness ir dzeramais trauks, mātišķs simbols, kas sola spēku, un tajā var gremdēties meditējot. (Sk. arī Snule, Zvaigznes.)

mētelis

Tas kaut ko apsedz, noslēpj, tātad simbolizē noslēpumu, ko sapņotājs nevēlas izpaust,vai mīlestību, ko viņš grib saglabāt. Ja sapnī uzvelk jaunu mēteli, cilvēks labi izskatīsies un tiks saprasts. Pārāk plats vai īss mētelis nozīmē, ka sapņotājam ir laba griba glabāt noslēpumu, bet tas tomēr var pēkšņi atklāties. Ja ar mēteli apsedzas pats vai apsedz citu,tas liecina par sapņotāja vēlēšanos kaut ko noklusēt.

mežs

Simbolizē noslēpumainu impulsu, kas liek mesties no viena piedzīvojuma otrā. Vecākiem ļaudīm meža ceļš nozīmē zudušo vērtību meklēšanu. Jaunus cilvēkus meža ceļš ved dzīves biezoknī, pretī panākumiem, ja vien viņi savā gaitā nesastop niknus briesmoņus, plēsīgus zvērus vai citus šķēršļus.

mīļotais

Ja sapnī sākas jauna mīlestība, kas gūst seksuālu piepildījumu, tā ir liecība, ka sapņotājs ir pārāk, varbūt pat verdziski atkarīgs no kāda cita cilvēka. Ar šo drastiski aizliegtās mīlas ainu bezapziņa vēlas vērst uz to uzmanību. Ja sapni redz precēts cilvēks, tas var liecināt, ka savā laulībā un seksuālajā dzīvē viņš negūst apmierinājumu.

miršana

Pēc dažu psihoanalītiķu domām, miršana sapnī pauž vēlmi atriebties kādam, ko sapņotājs ienīst un gribētu no savas dzīves izsvītrot. Ja tie ir tuvi cilvēki, šis naids var liecināt par greizsirdību, jo, pēc Z. Freida piekritēju domām, šādā sapnī izpaužas seksuāla vēlēšanās uzvarēt sāncensi. Daudzi psihologi miršanu sapnī uzskata par zīmi, ka sapņotājs grib (vai arī viņam vajadzētu) aizmirst kāda tuva cilvēka pārinodarījumu, — uz to mudina bezapziņa. Mūsuprāt, tāds sapnis var nozīmēt arī garīgu nobriešanu, kas labvēlīgi ietekmēs sapņotāja raksturu un attiecības ar citiem. (Sk. arī Nāve un citi ar to saistītie simboli.)

mūris

Kas sapnī slēpjas aiz mūra, tas savas dvēseles ciešanas cenšas citiem neizrādīt. Ja sapņotājs stāv pie mūra bez vārtiem, kaut kas viņam kļūs nepieejams, it īpaši, ja mūris ir augsts. Pēc Z. Freida domām, vārti mūrī nozīmē erotiskas vēlmes: cilvēks gribētu ieiet pa vārtiem, taču viņam nav drosmes. Ja sapnī nolec no mūra, gaidāms piedzīvojums. Ja no mūra nogāžas, nav ieteicams uzsākt kaut ko pārdrošu. Mūri, kas it kā spiežas virsū, ceļi, kas sašaurinās, kalni, kas sabrūk, liecina

par elpošanas traucējumiem, kuri varētu būt saistīti ar vairogdziedzera darbību, astmu un stenokardiju.

mute

Parasti — erotisks simbols, kas attēlo sapņotāja potenci, tomēr skaidrojams tikai kontekstā ar pārējiem simboliem. (Sk. arī Lūpas, Skūpsts.)

N

nakts

Simbolizē neapzināto, kas slēpts tumsā un rada iekšēju nedrošību, aizturi, kura jāapjauš, lai no tās atbrīvotos. Nakts slēpj dvēseles dziļākās vēlmes un norāda uz ēnām, kas ikdienā var izpausties arī kā kaprīzes. Laika nozīmē nakts vēstī, ka sāksies jauns dzīves posms, no kura sapņotājam ir bail.

narcise

Norādījums uz mītisko Narcišu, kurš atraidīja nimfas Ēho mīlestību un par savu patmīlību saņēma sodu: iemīlējās savā atspulgā avota ūdenī. Ja šo puķi uzskata par arhetipisku zīmi, tā norāda uz cilvēka egoismu: neatzīt nevienu citu kā tikai sevi. Tā skaidrojis jau Artemidors.

nauda

Papīrnauda vai monētas simbolizē garīgo enerģiju. Ja sapnī atrod naudu, tas liecina, ka sapņotāja iekšējais akumulators tiks uzlādēts. Ja naudu pazaudē, zudīs kāda sevišķa īpašība vai emocionāls dzinulis. Nauda saistīta ar garīgām vērtībām, potenci vai impotenci, ieguvumu vai zaudējumu, bagātību vai nabadzību. Svarīga ir naudas izcelsme, vieta, kur to atrod vai pazaudē, tās krāsa un daudzums. Pēc dažu psihoanalītiķu

domām, nauda, it īpaši zelta monētas, vīrieša sapnī liecina par viņa spējām dzīvē un mīlestībā, bet sudraba monētas norāda uz pievēršanos sievišķajam. Sievietes sapnī nauda gandrīz vienmēr skaidrojama erotiskā aspektā.

nāve

Sapnī tā ļoti reti vēstī par miršanu. Tādi sapņi norāda, ka sapņotājs sevī saglabā kaut ko, kam būtu jāļauj iznīkt; tā bezapziņa mudina dot citu virzienu dzīves ceļam un uzmanīties no draudošām briesmām. Sapni par tuva cilvēka nāvi K. G. Jungs skaidroja kā atbrīvošanos no saplūšanas ar šo cilvēku. Ja sapnī redz mirstam jau nomirušo, tas liek secināt, ka sapņotājs vēl tagad ir cieši saistīts ar mirušo un varbūt gribētu to atdarināt. Nāve var apliecināt arī zināma dzīves posma beigas. Ja cilvēks sapnī mirst pats, tas norāda uz viņa dvēseles attīrīšanos, viņa pozitīvā Es atdzimšanu un maiņu uz labu, kļūstot dzīves cīņā stiprākam. (Sk. arī Miršana u. c.)

nazis

Ar nazi griež un sadala, resp., analizē un diferencē. Kādu var "griezt", t. i., vairs neņemt vērā; var dalīties atbildībā, vairs nevēlēties vienam to uzņemties; var "iegriezt", lai no tā mācītos; var ar kādu dalīties, lai viņu pārliecinātu. Pēc Z. Freida uzskatiem, nazim, tāpat kā visam, ar ko var griezt vai durt, ir falliska, seksuāla nozīme. Ja sapnī nazi tikai redz, tad sapņotājs grib neapvaldīti nodoties savām dziņām; ja nazi trin, viņš jutīs kārdinājumu krāpt partneri. (Sk. arī Zobens.)

negadījums

Ja sapnī tā nav dzīvē notikuša nelaimes gadījuma atskaņa, tad plašākam skaidrojumam jāievēro pārējie sapņa simboli. Negadījums sapnī nereti norāda tikai uz kādu nolaidību, ko bezapziņa atspoguļo kā negadījumu un kam nav jāpiešķir pārāk liela nozīme.

neļķes

Šīs daudzveidīgās puķes palīdz tikt galā ar to, kas varbūt laupa miegu. Sapnī neļķes redzēt, saņemt vai dāvināt parasti ir laba zīme — varbūt gaidāms patīkams apciemojums, laika pavadīšana jaukā sabiedrībā vai panākumi darbā. (Sk. arī Puķes.)

nIršana

Ja sapņotājs ienirst jūrā, tas norāda, ka viņš meklē garīgās vērtības, kuras var izdaiļot dzīvi, tikai jāatceras, ka vajadzīgs nodrošinājums. Ja sapnī redz nirēju, sapņotājs varbūt kādu apskauž par tā panākumiem.

nodegšana

Ir svarīgi, kas sapnī deg. Ja nodeg pļava vai rugai- ne, tad augsne jāgatavo sējai. Skaidrojums ir šāds: būs iespējams gūt peļņu no darījuma, kas jau licies izjucis. Bet, ja deg mājas jumts, tā ir liecība par traucējumiem sapņotāja galvas nervos vai psihē; iespējams arī, ka smadzeņu regulējošos centros kaut kas nav kārtībā. (Sk. ari Degšana, Uguns.)

nogāšanās

Liecina par zaudējumiem, kas gaida sapņotāju pašu vai kādu citu. Augstprātībai mēdz sekot krišana… Reizēm krišanai īsti nav iemesla. Nogāšanās no

liela augstuma dažkārt liecina, ka cilvēks, kas attālinājies no reālās d/.īves, atkal sācis paļauties uz faktiem. Ja sapni nogāžas kāds cits, tas var būt norādījums, no kurienes draud zaudējumi. (Sk. ari Bezdibenis, Krišana.)

noģērbšanās

Kas sapnī noģērbjas, tam nav nekā slēpjama, taču jāsargās atsegt savas vājās vietas. Kurpju noaušana var liecināt par vēlmi dzīvot dabiskāk. Aiziešana no mājas vai dzīvokļa ļauj noprast, ka bezapziņā valda neapmierinātība ar līdzšinējo dzīvesveidu, citiem vārdiem sakot, tas ir pamudinājums kaut ko pārkārtot, lai gūtu lielāku kustības brīvību.

nokavēšanās

Ja cilvēks sapnī nokavējas, bezapziņa brīdina, ka jāsaņemas, lai nepalaistu garām lielo izdevību, ko dzīve patlaban piedāvā. Nokavēšanās vienmēr nozīmē šķērsli dzīves ceļā; dažreiz tā no rīta izpaužas bailes aizgulēties, nokavēt vilcienu vai par vēlu ierasties darbā. Jau senie ēģiptieši domāja, ka tas, kurš sapnī nokavējas, dzīvē palaidīs garām lielu izdevību.

notis

Ja cilvēks sapnī lasa notis, tas liecina, ka viņam ir stiprs gribasspēks.

nulle

Tas ir seksuāls tēls un nav vērtējams kā skaitlis. Daudzas nulles norāda uz erotiskiem piedzīvojumiem, kas prasa pārāk lielus spēkus.

O

ogas

Ogošana simbolizē ikdienišķus, nogurdinošus, sīkus darbus. Kas sapnī ēd ogas, varbūt uztrauksies par katru sīkumu, tomēr saniknojumu neizrādīs.

ola

Simbolizē atdzimšanu; jaunā, augošā iedīglis. Tāpat kā sapnī redzēts bērns, ola liecina par kaut ko jaunu, par jauna uzdevuma veikšanu vai jauna dzīves posma sākšanos. Varbūt gaidāmi droši panākumi, vēl jo vairāk, ja sapnī redz ne vienu olu vien. Ja olas saplīst vai tiek nomestas zemē, draud zaudējumi, varbūt arī garīgs sabrukums. Ja olas ir krāsainas, tomēr nav Lieldienu olas, jāpievērš uzmanība olu krāsai.

olīva

Olīvkoka auglis neapšaubāmi ir erotisks simbols. Cilvēks, kas sapnī ēd olīvu, grib ar spēku risināt problēmu, ko radījis aizliegts mīlas sakars vai laulības pārkāpšana. Priekšāzijā olīvkoks ir atzīšanas simbols. (Sk. arī Koks.)

operācija

Liecina par iejaukšanos dvēseles dzīvē. Ja kāds sapnī tiek operēts vai redz, ka operē citu, viņam vajadzētu kardināli mainīt dzīves stilu, lai atgūtu dvēseles līdzsvaru. Šādi sapņi tikai retumis ir saistīti ar psihiskiem traucējumiem. (Sk. arī Slimnīca.)

orķestris

Simbolizē tieksmi pēc harmonijas, saskaņas ģimenē un intīmajā dzīvē. Ja kāds sapnī spēlē orķestri, tas nozīmē, ka viņš ilgojas pēc labākas saprašanās, pēc sev tuviem cilvēkiem. Orķestra diriģentam gaidāma laime. Ar orķestri un mūziku saistītie sapņi visumā tulkojami pozitīvi, jo tajos nemēdz būt disonējošu skaņu.

ozols

Simbolizē lielu vīrišķību, stipru gribasspēku. Dzīvības koks — ozols var arī apliecināt garīgu briedumu, nelokāmu stāju. Pēc dažu psihoanalītiķu domām, ja ozolu sapni redz sieviete, tas var būt norādījums uz zināmu neapmierinātību. (Sk. arī Koks.)

P

pagrabs

Tā ir bezapziņas sfēra. Nokāpjot pagrabā, ir cerība no tumsas kaut ko izcelt dienasgaismā. Ja sapņotājs bailīgi taustās tumšā pagrabā, kāds grib viņu nopelt. Kas pagrabā meklē iebrucēju, tas baidās, ka viņa dzīvē kāds grib iejaukties. Tā kā bezapziņā ķermenis simbolizē māju, pagrabs atbilst apakšējām ekstremitātēm; ja pagrabs iebrūk, tad ir apdraudētas kājas, un tas nozīmē, ka cilvēks atrodas situācijā, no kuras diezin vai izdosies atrast izeju.

panna

Pēc Z. Freida mācības, viss, kas liekams uz pavarda, skaidrojams seksuāli. Ja sapnī cilvēks kaut ko liek uz pannas, viņam varbūt ir nolūks kādu iznīcināt.

pārcelšanas

Pārcelšanās pāri upei vai ezeram nozīmē neapzinātu virzīšanos uz citu krastu, proti, sapņotājs meklē jaunu pozīciju; citi simboli palīdzēs spriest, vai viņš spēs kļūt labāks.

pašnāvība

No pašnāvības sapnī nav jābaidās! Ar to bezapziņa grib atgādināt, ka spēki arī jāpasaudzē un ieteicams mainīt dzīvesveidu. (Sk. arī Nāve.)

pavards

Kopš seniem laikiem tas ir ģimenes simbols, jo sniedz siltumu un drošības sajūtu. Kā liecina pieredze, sapnī pavards bieži vēstī par dzīves apstākļiem. Ja pavardā izdziest uguns, tā ir zīme, ka cilvēkā kaut kas nav kārtībā. Daži psihoanalītiķi domā, ka vīrietim sapnī pavards simbolizē viņa sievu, jo pavardā deg uguns un tiek gatavota silta maltīte (dvēseles diētas simbols); tas ir arī seksuāls simbols, jo pavardā vienmēr jāsabiksta uguns un jāpieliek malka, lai tas neizdzistu. (Sk. ari Uguns, Liesma, Krāsns.)

pēda. kāja

Simbolizē stabilu stāvokli, nerimtīgu gaitu pa dzīvesceļu tālāk; tas neizdosies, ja kāja ir ievainota. Ja sapnī zūd roka vai kāja, draud pamata zaudēšana zem kājām vai arī zudīs reāla pieeja dzīvei. Ja sapnī paša kājas ir milzīgi lielas, tas ir brīdinājums,

ka sapņotājs dzīvo pārāk plaši. Z. Freids kāju skaidroja kā fallisku seksuālu simbolu, jo pēda ieslīd kurpē (resp., makstī). (Sk. arī Kāja.)

peldēšana

lr svarīgi, vai sapnī peld dzidrā vai duļķainā ūdenī. Dzidrs ūdens liecina par panākumiem, ko sapņotājs gūs ar paša iniciatīvu, vai arī sola "peldēšanos laimē". Duļķains ūdens norāda uz bezmērķīgu dzīvi. Ja peldētājs baidās slīkt, tā izpaužas viņa bailes, ka darbā kaut kas varētu samežģīties.

pele

Jauna vīrieša sapnī pelīte var simbolizēt sievišķos dzimumorgānus. Sarkana pele liecina par seksuālām novirzēm. Pele simbolizē arī cilvēku, kura vājība ir visur bāzt savu degunu. Slikta pazīme ir liela peļu bara parādīšanās, — sapņotāju kaut kas kremt vai viņam sagādā raizes. Tādā sapnī peles izraisa bailes un riebumu. (Sk. arī Grauzēji.)

pelni

Vēstī par darījuma vai rīcības beigām: kaut kas ir sadedzināts un kā fēnikss paceļas no pelniem. Reizēm tā ir liecība par aplamu rīcību — grēku nožē- lotājs "kaisa pelnus uz galvas" — vai arī tas norāda uz skumjām.

peļu slazds

Ja tajā iekļuvusi pele, sapņotājs varbūt nevar izbeigt sakaru, kam jau sen vēlas darīt galu.

pērkons

Tas seko zibens šautrai, tāpēc iztulkojams gan kā laba, gan ļauna zīme. Jāskaidro arī pārējie sapņa

simboli, lai saprastu pērkona dārdu nozīmi. Ēģiptes sapņu tulki domāja, ka pērkons bez zibens vēstī par gaidāmām sliktām ziņām. (Sk. ari Zibens.)

pērtiķis

Tā ir mūsu Es ēna, karikatūra. Sapnī pērtiķis nereti nozīmē norādi uz primitīvām dziņām, ko bezap- ziņa varētu izskaidrot; dažkārt liecina par bailēm, ka līdzcilvēki mūs varētu uzskatīt par sliktākiem nekā mēs īstenībā esam, vai arī par mums uzjautrināties. Ja pērtiķis iekož, tas nozīmē, ka varbūt mēģinās pieglaimoties lišķi. Mūsu platuma grādos pērtiķis nav tas pats dzīvnieks, kas indiešu sapņu skaidrojumos, kur tam piemita svētums, — pie mums pērtiķis simbolizē tieksmes un kaislības tādā aspektā, kādā parādās sapnī.

pieci

Ķīniešu filozofijā tas ir vidējais skaitlis, kurā sievišķais (iņ) savienojas ar vīrišķo (jaņ). Sievišķais simbolizē laicīgo, pakļāvīgo, bet vīrišķais — ar debesīm saistīto, stipro. Šis skaitlis ir dabiskas, veselīgas dzīves simbols un liecina, ka laime ir tuvu. (Sk. arī Skaitlis.)

pils

Celtne, kuras svarīgākā funkcija ir aizsardzības nodrošināšana, simbolizē kaut ko draudīgu. Bieži liecina par garīgo nelīdzsvarotību, no kuras jāatbrīvojas. Pilsdrupas nozīmē garīgu sabrukumu, pretrunīgu jūtu sajaukumu, kas ātri var novest līdz krīzei. Taču pili var interpretēt arī kā māju, kas salīdzināma ar ķermeni un tā funkcijām.

pilsēta

Simbolizē māti ar tās visaptverošo, sargājošo spēku. Murgainā sapni pilsēta nozīmē bailes zaudēt ierasto aizsardzību pret likstām. Daudzkārt šādos sapņos izpaužas cilvēka nervu saspīlējums, kas var novest līdz eksplozijai, ja laikus netiks mazināts iekšējais nemiers un raizes.

pirksti

Pirksti nodrošina taustes sajūtas un sapni var paust tieksmi pēc lielākas rīcības brīvības. Ja sapnī pirksti ar kaut ko rotaļājas, jāievēro, kas ir šis priekšmets. Ja sapnī zaudē pirkstu, var noiet greizi. Kad sapņotāja pirksti ir ļoti lieli, viņš tiecas pēc kaut kā grūti iegūstama, piemēram, grib uzlabot savu finansiālo stāvokli. Pirkstu sasmērēšana nozīmē, ka ar pūlēm būs veicams grūts darbs, vai arī liecina, ka citi šim cilvēkam izvirza pārāk augstas prasības. Cari pirksti nav jāsaprot kā garnadzība; protams, pastāv arī iespēja pirkstus apdedzināt. Indiešu sapņu tulki domā, ka nagu apgriešana liecina par gaidāmām grūtībām. (Sk. arī Roka, īkšķis, Plauksta.)

PLAUKSTA

Tā strādā, satver, tur vai palaiž vaļā, tātad ir rīcības instruments. Ar šo tēlu bezapziņa dod mājienu apziņai: ja sapņo par plaukstu un tās darbošanos, kāds pasniegs palīdzīgu roku. Iešana roku rokā sola draudzīgu attiecību izveidošanos. Ja plauksta savainota vai tajā iekož suns, cilvēks nebūs spējīgs darboties. Netīra roka bieži ir zīme, ka sapņotājs aizskars cita godu. Pēc daudzu analītiķu domām, kreisā roka ir sievišķs simbols, labā roka — vīrišķs simbols.

plēsīgs zvērs

Tas simbolizē dziņas, kuras jāapvalda, lai tās neizlauztos pāri tikuma un pieklājības robežām. Svarīga nozīme ir ari citiem simboliem attiecīgajā sapnī.

plīvurs

Simbolizē noslēpumu, nereti — jaunavību. Cilvēks, kas sapnī tinas plīvurā, grib kaut ko noslēpt, izlikties citāds, nekā ir īstenībā. Ja plivurā tinies cits, gaidāma vilšanās. Saplīsis līgavas plīvurs liecina, ka ir zudušas jūtas, kādas bija pret šķietami mīlēto cilvēku. Sēru plīvurs ir tikai aksesuārs, ārišķība un nenozīmē, ka vajadzētu apraudāt kādu, ko mīlam. (Sk. ari Līgava, Jaunava.)

plūme

Savas formas dēļ tā bieži salīdzināta ar sievišķajiem dzimumorgāniem: ja sapnī vīrietis šo seksuālo simbolu redz vai ēd, viņam gaidāma laime mīlestībā; sievietei tāds sapnis nozīmē bērnišķīgu nepilnvēr- tības kompleksu sava dzimuma dēļ (jo viņas ķermenim trūkst vīrišķā dzimumlocekļa). I'riekšāzijā no senseniem laikiem plūme ir neapšaubāms laimes simbols, liecina arī par šķīstību, ja plūme ir nogatavojusies un neskarta. Tālajos Austrumos plūmju koks ir atzīšanas koks. (Sk. ari Augļi.)

pods

Šo trauku, ko parasti sedz vāks, var interpretēt kā seksuālu simbolu tāpat kā citus traukus. Reizēm tas nozīmē brīdinājumu, ka jābūt apķērīgākam, lai gūtu panākumus. Ja pods plūst pāri malām, jācenšas vairāk savaldīties. Ja podā daudz kas salikts juku jukām, tas nozīmē, ka sapņotājs labo neatšķir no ļaunā.

poga

Poga kaut ko satur kopā, un tāds ari ir tēla visbiežākais skaidrojums. Iztrūkusi poga varbūt norādījums uz attiecību pārtraukšanu. Ja sapnī pogu piešuj cits, cilvēks saņems protekciju; ja pogu piešuj pats sapņotājs, viņš savā darbā jutīsies stabili. Pogas reizēm simbolizē naudu, kas tiks iegūta, bet jo drīz izniekota.

priekšauts

Sapnī priekšauts nozīmē nogurdinošu darbu, kas tomēr jāpadara. Ja vīrietis sapnī redz skaistu sievieti ar priekšautu, varbūt viņš ir brunču mednieks vai arī pārāk nepatstāvīgs.

pudele

Plīstoša pudele apliecina laimes nepastāvīgumu. Ja dzer no pudeles, laime uzsmaidīs; skaidrojumā nozīmīgs ir arī pudeles saturs. Reizēm pudeli uzskata par vīrišķu vai sievišķu seksuālu simbolu.

puķes

Puķes, it īpaši ziedošas, liecina par labām domām un jūtām; svarīga nozīme ir arī krāsai. Ja puķes vīst, dzīve kaut kas zudīs. Puķu plūkšana vēstī par seksuālo vēlmju piepildīšanos, svaigu puķu pušķis — par mīlestības piedzīvojumu, kas nesīs laimi. Ja sapnī puķes samin, sapņotājs varbūt mīdīs kājām šķietami mīlētā partnera jūtas. Indiešu "Jagaddeva" puķu pušķi uzskata par lielas laimes priekšvēstnesi.

pulkstenis

Sapnī tas bieži ir dzīves pulkstenis un simbolizē bailes, ka dzīve paies pārāk ātri. Svarīgi ievērot, kādu laiku pulkstenis rāda. Ja tūlīt būs divpadsmit, tad bezapziņa, piemēram, vēsti, ka iespējami ātri jākārto kāds darījums. Sapņa pulkstenis var rādīt arī dzīves posmus.

pumpurs

Liecina, ka mostas mīlestība, bet tā vēl tiek slēpta. Ja pumpurs notraukts, iespējams, ka pasliktināsies līdzšinējās sirsnīgās, tuvās attiecības ar kādu.

pupas

Brīdinājums no pārāk materiālistiskas domāšanas (pupas saēdoties, uzpūšas vēders). Tāpat kā viss dīgstošais, pupas var būt arī sievišķo dzimumorgānu simbols. Ja sapnī stāda pupas, gaidāmi ienākumi. Kurš sapni redz dīgstam pupas, tam uzsmaidīs laime. Ja pupas gatavo ēšanai, sasniegtā laime būs īslaicīga.

pūšamie instrumenti

Stīgu instrumenti simbolizē sievišķo, pūšamie instrumenti — vīrišķo; sievietēm sola jautru seksa partneri, vīriešiem — erotisku piedzīvojumu.

putns

Putni mīt gaisā, tātad uzskatāmi pa garīguma un dvēseliskuma simbolu, kas saistīts ar domām, kuras dod virzību ikdienai. Putns var būt dvēseles iemiesojums, bet daži putni, piemēram, pūce simbolizē slēptu gudrību, krauklis — visu tumšo un nelaimi nesošo. Ja putns bezpalīdzīgi šaudās telpā vai būrī, tas ir norādījums uz satrauktu dvēseles stāvokli, no kura sapņotājs meklē izeju. Ja sapnī putni lido brīvi un netraucēti, arī sapņotāja dvēsele jūtas brīva. Sapni nereti ir grūti noteikt putna sugu, visvieglāk atpazīstami ir ērgļi, pūces, vistas, pāvi, kraukļi un baloži.

R

rags

Šis pūšamais instruments ir vīrišķās seksualitātes simbols.

redeļkApnes

Pārvietojamas kāpnes nozīmē nedrošu virzību, nepastāvību. Kāpšana no spraišļa u/. spraisli liecina par apgrūtinātu augšupceļu, bet nokrišana no kāpnēm nozīmē pamata zaudēšanu zem kājām. Z. Frei- da uzskats, ka nemitīga kāpelēšana augšup un lejup simbolizē dzimumaktu, mūsuprāt nav pārliecinošs. (Sk. arī Trepes.)

rieksts

Tas jāpārkož, jo zem cietās čaulas slēpjas gards kodols, resp., svētlaime. Erotiskos sapņos rieksts bieži simbolizē sievišķos dzimumorgānus. Senās Ēģiptes sapņu tulki domāja, ka riekstu ēšana sapnī vēstī par gaidāmu lielu dāvanu.

ritenis

Šis cilvēces lielākais atklājums simbolizē spēku, kas visu kustina, ap ko viss griežas un kas palīdz vieglāk tikt uz priekšu. Dažkārt sapnī ritenis simbolizē garu vai vārdu, kas bijis visa iesākumā. (Sk. arī Vārds.)

roka

Būdama plaukstas turpinājums, tā simbolizē rīcības pamatojumu. Tās ievainojums samazina rīcībspēju.

Lūzums liek sargāties no zaudējumiem un ķildām; spēcīgas rokas nozīmē profesionālajā un privātajā dzīvē ciešu tvērienu, kas ved uz panākumiem. Pārāk īsas rokas norāda uz mazdūšību un neveiksmēm. Pārlieku garas rokas nespēj satvert sīkas, bet svarīgas detaļas, bet vājas vai izkāmējušas rokas liecina par bezpalīdzību. Pēc sena tautas ticējuma, stiprs roku apmatojums liecina par naudas iegūšanu. Bet rokas, kas mūs apkampj, nozīmē palīgus. (Sk. arī Plauksta.)

rotaslietas

Kas sapnī nēsā rotaslietas, tas arī nomodā grib greznoties, lai citu uzmanību novērstu no savām kļūdām. Ja rotaslietas atdāvina, sapņotājs grib panākt sirsnīgas attiecības ar citiem, nebūdams īsti pārliecināts par sevi un savām spējām. (Sk. arī Pērles.)

roze

šis mīlestības simbols arī sapnī sola prieku un dziļas emocijas. Zieda lielums liecina par dvēseles bagātību un sirds dāsnumu. Bet ērkšķi neļauj aizmirst, ka "krusts ir tuvu". Līdzās laimei dažkārt ir bezgaldziļas ciešanas un pārejošs skaistums. Tuvāku skaidrojumu sniedz rozes krāsa. (Sk. ari Puķes.)

S

sadedzināšana

Ko sapnī sadedzina (jāpievērš uzmanība attiecīgajam simbolam), to sapņotājs gribētu no savas dzīves iznīdēt. Ja degot liesmas šaujas augstu, tas nozīmē, ka dzīve kardināli pārveidosies. Ja mazliet apsvilina kādu ķermeņa daļu, jāpiesargās palaist muti, — labāk paklusēt nekā citus ievainot ar vārdiem.

sala

Tā ir zīme, kas liecina par vientulību nemierīgā laikā. Trakojošā dažādu apkārtnes ietekmju jūrā sala vienlaikus ir arī vieta, kur meklēt glābiņu un atgūt spēkus dzīves cīņai.

salāti

Kā sapņu simbolam tiem ir sievišķs skaidrojums. Vīrieši, kas sapnī ēd salātus, domā, ka viņi ir neatvairāmi. Kas salātus sēj kārtīgās rindās, tam varbūt gribētos lielāku kārtību savā intīmajā dzīvē. Savītuši salāti ir zīme, ka kādai draudzībai pienāks beigas. Reizēm salāti sapnī simbolizē vienkārša dzīvesveida sagādātus priekus. (Sk. arī Dārzeņi.)

saldumi

Kas ēd saldumus, tas ilgojas pēc mīlestības un savienošanās. Taču reizēm saldumiem ir rūgta garša, un tas varētu būt norādījums uz kaut ko traucējošu intīmajās attiecībās. Reizēm saldumi simbolizē kādu saldu noslēpumu. Te svarīgs pārējo sapņa simbolu skaidrojums.

samts

Ja sapnī glāsta samtu, tad arī nomodā vai nu glaudīs kaut ko mīkstu un mīļu, vai arī sapņotājs ir noilgojies pēc iejūtīgiem, sirsnīgiem vārdiem. Bet tam, kurš staigā, tērpies zīdā un samtā, nevajadzētu augsti celt degunu un justies pārākam par citiem: katrs audums pamazām nodilst.

sarkans

Tā ir asins un uguns krāsa. Cīņas un kaisles simbols, kas nozīmē arī brīdinājumu un signālu. Mazāk spilgts sarkanums ir mīlestības un žēlsirdības krāsa. Kā jūtu dzīves simbols sarkanā krāsa liecina par pašaizliedzību vai grūtībām, tikumu vai netikumu — skaidrojumu precizē citi sapņa simboli.

sasaistījums

Ja sapnī saistītas rokas un kājas, tas nozīmē, ka cilvēks jūtas ar kaut ko saistīts, taču gribētu šīs saites saraut. Tā var būt zīme, ka drīz beigsies iekšējs nobriešanas process.

saule

Dvēseles pozitīvais (vīrišķais) spēks, simbolizē dzīvības enerģiju, radošo, apaugļojošo spēku, jo kultūru lielākajā daļā saule ir vīriešu dzimtes. Uzlecoša saule sola veiksmi visās dzīves jomās. Saules riets nozīmē laimīga dzīves posma beigas un ikdienības iestāšanos. Saules mirdzošais spēks apgaismo apziņu un sagatavo jauniem un labiem darbiem. Tikai tuksnešu kveldējošā saule vēstī ciešanām un visa beigām. Jauka dzīves novakare gaidāma, ja saule noriet asinssārta. (Sk. arī Zelts, Mēness.)

seksuāli sapņi

Sapni seksuālais parādās bez kauna jūtu aiztures un dažkārt izvēršas īstās orģijās. Tā izlaužas dziņas, kuras nomodā iegrožo civilizācija un audzināšana. Tomēr ne vienmēr erotiski sapņi tulkojami kā baudas alkas un seksuālā iekāre. Varbūt tādi sapņi tikai izgaismo garīgo un dvēselīgo. Tā bezapziņa, pievēršot uzmanību brutālām dziņām, grib norādīt uz problēmām intīmajās attiecībās un novērst šķēršļus, kas traucē vai apgrūtina cilvēku saskarsmi.

septiņi

Pēc senas slepenas mācības, skaitlim septiņi piemīt augstākais enerģētiskais spēks. Tas simbolizē kāda darba nobeigumu (septītā radīšanas diena), taču var arī norādīt uz sapņotāja Es brīnišķīgajām pārvērtībām. Dažkārt skaitlis septiņi brīdina, ka vairāk jārūpējas par savu īpašumu, lai to nezaudētu. Tāpat bezapziņa signalizē, ka nedēļā ir tikai septiņas dienas, proti, jāmāk izmantot laiku un ik nedēļas viena diena jāveltī atpūtai.

seši

Šis skaitlis simbolizē spēku līdzsvaru: metamajam kauliņam ir sešas šķautnes, divi kopā sabīdīti trijstūri veido sešstaru zvaigzni: tajā, pēc daudzu psihoanalītiķu domām, trijstūris, kura smaile vērsta uz leju, simbolizē sievišķos dzimumorgānus, bet trijstūris ar smaili uz augšu — vīrišķos. Skaitlis seši, kas veidojas divi (sievišķais) reizinot ar trīs (vīrišķais), simbolizē nemitīgo emocionalitātes cīņu pret pārlieku reālistiskajiem spēkiem, kas gribētu iznīdēt visas jūtas, tomēr nespēj pretoties ikdienas kārdinājumiem.

sēžamvieta

Pēc Z. Freida domām, tas ir infantilas seksualitātes simbols, atgādinājums par jaunību, kurā tiek meklēta sākotne visam sliktajam. Ja sapnī kādam rāda pliku dibenu, tas nozīmē, ka sapņotājs atsedz savas vājās vietas; šāds sapnis arī var liecināt par mazvērtības kompleksiem.

sieviete

Pēc K. C. Junga uzskatiem, nepazīstama sieviete simbolizē animu, sapņotāja neapzināto sievišķo aspektu, kas ļauj saprast viņa jūtas, noskaņojumu, kā arī spēju mīlēt. Sievietes izturēšanās norāda uz neapzinātām īpašībām. Ja sapni redz sieviete, to var izskaidrot tikai kontekstā ar pārējo. Vīrieša sapnis, pēc Z. Freida, parasti skaidrojams ar seksuālām vēlmēm, kuras morālu apsvērumu dēļ var īstenot tikai sapnī. Kopš seniem laikiem daiļa sieviete simbolizē Laimes dievieti un viņas skūpsti ļauj cerēt uz naudas līdzekļu palielināšanos. Svarīga nozīme ir sapņu sievietes matu krāsai, rīcībai, kustībām, apkārtnei — tas palīdz sapni izskaidrot. Ēģiptieši domāja, ka sapnī redzēta skaista sieviete nozīmē lielus izdevumus.

sitieni

Sapnī saņemtie sitieni bieži vien ir pēcskaņa, kas gaidāma pēc gūtajiem panākumiem. Ja sapņotājs pats kādu sit, tas liecina par viņa vēlēšanos katrā ziņā panākt sava viedokļa atzīšanu.

skaitlis

Tas nemēdz būt loto vai loterijas laimīgais skaitlis. Bet skaitļu simbolika ir tikpat veca, cik cilvēce. Arī sapņu skaidrošanā tā ir jāņem vērā. (Sk. skaitļus 2—23.)

skapis

Tajā mēdz glabāt kaut ko vērtīgu. Sapnī tas var būt mājiens uz cilvēku, kuru gribētos ieslēgt sirdī, vai arī uz iemīļotu paradumu, no kā negribas atteikties. Ja skapi atver un ierauga tajā kārtību, tas nozīmē, ka sapņotāja dzīvē viss ir lieliskā kārtībā, sirdi pārpilda mīlestība un prieks par saskarsmi ar

citiem. Ja skapi ir nekārtība, cilvēks netiek skaidrībā ar savām jūtām un svārstās starp labo un ļauno. (Sk. arī Atslēgu.)

skats

Vislabākais skats ir no augsta kalna, torņa vai kādas citas augstas celtnes. Labu skatu var izskaidrot kā nolūkošanos lejup uz tiem, kuri negūst panākumus; tas liecina par augstprātību, ko vajag pārvarēt. Ja skats ir aizsegts, jājautā, vai sapņotājs labi uztver realitāti.

skelets

Simbolizē pagājušo, no kā cilvēks baidās. Parādās murgainos sapņos un parasti nozīmē, ka sapņotājs bīstas pats no sevis, no savām kļūdām un kaprīzēm. Skelets sapnī savā ziņā ir identisks ar pilnīgi atsegtu Es.

skriešana

Ilgs skrējiens nozīmē traukšanos pretī mērķim, kas, enerģiski rīkojoties, arī tiks sasniegts. Reizēm skrējiens liecina par zināmu apmulsumu un aizturēm. Seno ēģiptiešu sapņu tulki skriešanu, kurā skrējējs netiek no vietas, skaidroja kā ilgu un dažkārt veltīgu gaidīšanu uz panākumiem.

skūpsts

Simbolizē lielu laimi, bet slimniekam sola atveseļošanos. Erotisks skūpsts nozīmē, ka attiecībās viss ir kārtībā, pat ja sapnī skūpsta nevis partneri, bet kādu citu. Bieži vien skūpsts nozīmē garīgu saskarsmi. Ja sapnī saņem skūpstu, tad jāuzmanās, jo tas varētu būt arī Jūdas skūpsts. (Sk. arī Lūpas, Mute, Mēle.)

slazds

Ja sapnī kādu noķer slazdā, tas liecina par vēlēšanos mērķi sasniegt ar viltu. Ja slazdā iekrīt sapņotājs pats, iespējama nokļūšana šķietamā bezizejas situācijā.

sliedes

Tās simbolizē iezīmētu dzīves ceļu, likteni, no kura nav iespējams izbēgt. (Sk. arī Vilciens.)

slīkšana

Ja sapnī slīkst vai redz slīkstam kādu citu, būs jāzaudē kaut kas vērtīgs. Tāds sapnis arī brīdina, ka jābūt piesardzīgam, lai savas kļūdas neatkārtotu. Ja cilvēks sapnī slīkst, bet tiek izglābts, tas nozīmē, ka viss vēl nav zaudēts.

slimnīca

Ja sapnī cilvēks guļ slimnīcā, viņu nomāc raizes, kurās nepieciešama citu palīdzība. Lielāko tiesu tās nav saistītas ar slimību, bet ir psihiskas iedabas. Ja slimnīcā gaida operāciju, priekšā stāv kardinālas pārmaiņas. Svarīga nozīme ir ārstu noteiktajai diagnozei, jo no tās var noprast, kāda ir psihiskā vaina. Arī stāvs, kurā atrodas slimnīcas palāta, var liecināt par garīgām vai fiziskām vainām noteiktos ķermeņa reģionos. (Sk. arī Māja, Oļi e rācija.)

sniegs

Tas simbolizē jūtu saltumu, bailes no impotences un vientulības. Tikai retumis sniegs interpretējams pozitīvi. Ja sapnī iegrimst sniegā, tas nozīmē, ka atsalušas jūtas pret agrāk mīlētu cilvēku. Jau senās Ēģiptes sapņu tulki domāja, ka tam, kas sapnī redz sniegu, mainīsies personiskās attiecības; brišana pa sniegu nozīmē gaidāmus sarežģījumus. (Sk. arī Ledus.)

sparģeļi

Kur aug sparģeļi, tur plaukst mīla, it sevišķi, ja sapņotāja ir sieviete. Jau sirmā senatnē sparģeļa maigie dzinumi tika uzskatīti par vīrieša dzimu m 1 ocekļa pirmtēlu.

spogulis

Sapņos to redz ne visai bieži, jo pats sapnis jau ir apzinātās dzīves un pieredzētā atspoguļojums. Bet, ja to redz, tam parasti ir svarīga nozīme. Ēģiptieši domāja, ka tādi sapņi vēstī par nāvi vai citu nelaimi, jo atspoguļojumā cilvēks iziet ārpus sevis: dvēsele ieslīd šai netveramajā pretnī. Mūsdienās sapņu tulkiem ir citi uzskati: sapņotājs, ielūkodamies spogulī, redz sevi pretskatā un tādējādi atgriežas sevī, bet viņš, tāpat kā fotogrāfijā, izdara retušu, lai savu iekšējo un ārējo tēlu citiem parādītu labākā izskatā.

stacija

Dzīļu psiholoģijā tā simbolizē bezapziņu, kas grib palīdzēt nomodā nenokavēt vajadzīgo vilcienu. Sapnī stacija var nozīmēt jaunu dzīves pavērsienu… Vai turpmākais ceļojums noritēs labi, uz to norāda citi sapņa simboli. (Sk. arī Aizceļošana, Ierašanās.)

staigule

Nereti simbolizē pacelšanos pāri pilsoniskajai morālei, kaut ko priecīgu, līksmu, kas var tikt piedzīvots arī sliktā sabiedrībā. Reizēm tāds sapnis

pauž tikai seksuālu vēlmi pēc lielākas attiecību brīvības, tāpēc to bieži redz nelabojami vecpuiši. (Sk. ari Bordelis.)

stallis

Tas ir dzīvnieku mājoklis, proti, tajā tiek iegrožotas nevaldāmās dziņas. Sapņotājs gūs virsroku pār savām seksuālajām alkām. (Sk. ari Ugunsgrēks, Māja, Dzīvnieki.)

stāvs

Kā daļa no mājas, kas simbolizē sapņotāja ķermeni, stāvs pārstāv noteiktu ķermeņa reģionu, piemēram, apakšstāvs nozīmē gurnu rajonu, bet bēniņi — galvas virsējo daļu. Sapņa tulkošanā ir svarīgi, kas šais stāvos notiek. (Sk. ari jumts, Māja, Pagrabs, Apakšstāvs.)

stīgu instrumenti

Pūšamos instrumentus skaidro kā vīrišķus simbolus, bet stigu instrumenti liecina par sievišķo jūtu bagātību; lociņš — vīrišķais orgāns — noteic ritmu.

sudrabs

Sudrabots mēness sirpis ir sievišķais simbols pretstatā vīrišķās saules zeltam. Lai arī kādā veidā sudrabs parādītos sapnī, tas ir norādījums uz pozitīvām sievišķām vērtībām, kuras tuvāk raksturot palīdzēs pārējie sapņa simboli. (Sk. arī Mēness.)

suns

Suņa skaidrojums ir saistīts ar viņa īpatnību — dzimumaktu izdarīt visu acu priekšā. Ja sapnī kāds baidās no suņa, tā nereti ir liecība par netīru sirdsapziņu. Ja suns cilvēku pavada, sapņotāja instinkts ir modrs; pieķēdēts vai mocīts suns ir zīme, ka bezapziņā briest mazvērtības komplekss, kas izlauzīsies uz āru. Lieli suņi šo skaidrojumu pastiprina, mazi — vājina. Suņa nešana klēpī apliecina valdīšanu pār savām dziņām. Beigts suns ir zīme, ka dvēseles dziļumos ir miris kaut kas tāds, ko vajadzētu modināt jaunai dzīvei. V. Štekelis domāja, ka suņa kodiens kājā brīdina no dzīvnieciskām kaislībām, pauž bailes no saslimšanas vai vēl saglabājušās slepenas bailes no kastrācijas. Artemidors ticēja, ka jāsargās no krāpniekiem, ja sapnī svešs suns vēdina asti; pēc viņa domām, suņi, kas rej un kož, nozīmē, ka sapņotājam kāds grib kaitēt.

sūtījums

Ja to nosūta ceļojot, tajā ietvertas labas domas par kādu, kura klātbūtne ir ļoti patīkama un kura labā sapņotājs būtu ar mieru ziedoties. Ja sapņotājs sūtījumu saņem, tas nozīmē, ka viņam ir draugs, par kuru vēl nav īstas skaidrības. Iespējams arī seksuāls skaidrojums. Bet, ja kāds stiepj smagus saiņus, viņam būs jārisina ģimenes problēmas.

svece

Jau senatnē tas bijis vīrišķs seksuāls simbols. Ja svece spoži deg, tiks iemantota pretmīla, bet, ja tā apdziest, vēlmes neizdosies piepildīt. (Sk. arī Lāpa.)

Š

šampanietis

Ja sapnī dzer alkoholiskus dzērienus, it īpaši dzirkstošo šampanieti, tas liecina par vēlēšanos baudīt dzīvi, nedomājot par rītdienu. Tas var nozīmēt, ka tiek nojaukta morāles barjera un dota vaļa seksuālajām tieksmēm.

šautene

Ar to iespējams aizšaut mērķim garām; tas jāsaprot kā norādījums, ka vajag mierīgi nogaidīt īsto brīdi, lai pienācīgi rīkotos. Ja sapnī vairāk vai mazāk trāpīgi šauj uz kādu, tas nozīmē, ka sapņotājs vēlētos novākt sāncensi vai konkurentu. Daži psihoanalītiķi šauteni uzskata par tipisku seksuālu simbolu. Ja vīrietis to nes vai gatavojas šaut, viņam ir nepārprotami nodomi, kurus viņš kautrības vai kāda cita iemesla dēļ nespēj realizēt.

šāviens

Tas liecina, ka drīz vajadzēs pieņemt izšķirošu lēmumu. Ja šāviens atskan aizmugurē, sapņotājam pietrūkst enerģijas, lai kādā jautājumā ieviestu kārtību. Ja dzird atsevišķus šāvienus, iespējams, ka gaidāmas kardinālas pārmaiņas, bet regulāra šaudīšanās sola nokļūšanu sarežģītā situācijā.

šķēps

Simbolizē dvēseles gatavību aizstāvēties, turēties pretī iekšējām grūtībām. Simbolizē arī varas un valdīšanas kāri, tāpat var liecināt par taisnīgumu;

taisnā tiesa tiek spriesta ar vislielāko stingrību. Reizēm, tāpat kā zobens, šķēps ir vīrišķs seksuāls simbols.

šķēres

Simbolizē bailes no aplamas rīcības, jo ar šķērēm nogrieztais vairs nav salipināms kopā. Ja sapnī grib ar šķērēm kaut ko salabot, tas nozīmē, ka savu rīcību vajag iepriekš labi apsvērt. Šķēres norāda ari uz strīdiem un nepatikšanām. Ja sapnī kāds uzdāvina šķēres, varbūt pārtrūks viņa līdzšinējie sakari ar sapņotāju un tas būs neatgūstams zaudējums, jo griezt ar šķērēm nozīmē šķirties. Ja sapnī redz, ka ar šķērēm griež cits, varbūt viņš vairs negrib būt nekādās attiecībās ar sapņotāju.

šķirsts

Sapnī redzētam šķirstam būtībā nav sakara ar nāvi. Ja šķirsts aizvērts, būs jāšķiras no kāda cilvēka vai jāmaina darbavieta. Ja šķirsts peld ūdenī kā laiva, zudīs kaut kas tāds, kas biedējis. Sapnī šķirsts nozīmē kādu noslēgumu, atvadas no pagājības; tas nozīmē arī atbrīvošanos no aizspriedumiem. Ja šķirstā redz mironi, varbūt gaidāma draudzības vai pat mīlestības izjukšana; tā var būt ari zīme, ka tiks šķirta laulība. Ja cilvēks sapni guļ šķirstā, jāaizmirst pagātne un jāpievēršas tikai nākotnei. (Sk. arī Bēres, Kaļ)i.)

šūpoles

Ja sapnī sēž šūpolēs, tas nozīmē, ka sapņotāja jūtas ir svārstīgas. Varbūt viņš nevar izšķirties starp diviem cilvēkiem vai ari darbā — starp diviem krēsliem. Ja redz šūpojamies kādu citu, jāzina, ka apkārt ir cilvēki, uz kuriem nevar paļauties, jo to

uzskati ir ļoti mainīgi. Sievietei šūpošanās liecina par erotiskām vēlmēm; dažreiz šūpošanās var signalizēt par draudošām briesmām vai nepārdomātu rīcību, it īpaši tad, ja šūpoles iekārtas sausā zarā vai lielā augstumā.

T

taka

Taka ir brīdinājums būt piesardzīgam. Ja taka pēkšņi izzūd, var gaidīt smagu likteņa triecienu, bet, ja taka aizved līdz ceļam vai ielai, varbūt izdosies rast dilemmas risinājumu. Kalnu taka, kas ved augšup, sola grūtības dzīves ceļā. (Sk. arī Ceļš.)

tārps

Sapnī tas var būt norādījums uz bezpalīdzību situācijā, kurā cilvēks jūtas kā sīks tārpiņš. Ja tārps kaut ko grauž, varbūt sapņotājam ir sirdsapziņas pārmetumi vai arī viņu kremt kaut kas cits.

tase

Psihoanalītiķi tasi, tāpat kā citus traukus, uzskata par sievišķu simbolu. Kas sapnī dzer no tases, cer uz erotisku piedzīvojumu; kas tasi saplēš, varbūt lauzīs kāda sirdi. Saplīsusi tase var nozīmēt arī to, ka nu vairs skapī nav visas tases, tātad izturēšanās bijusi nepārdomāta.

taure

Simbolizē aktīvu vīrišķo seksuālo spēku. Taures skaņas sapnī nezin kādēļ dzirdamas reti; tās varētu liecināt par slepenu mīlas sakaru. (Sk. ari Pūšamie instrumenti.)

tērps

Tā ir čaula, zem kuras slēpjas gan cilvēka iekšējais satvars, gan āriene. Kas sapnī ģērbies nekārtīgi, tam arī dvēselē kaut kas nav kārtībā un ir nepieciešams, pārnestā nozīmē, cits ietērps, lai atgūtu iekšējo līdzsvaru. Gados vecāki cilvēki sapni mēdz uzvilkt drānas no vecmāmiņas skapja — tas liecina par vēlmi novecot ar cieņu, nepievēršot uzmanību nenovīdīgiem zobgaļiem. Ja sapnī novelk cita drēbes, cilvēks vai nu grib apliecināt, ka stāv pāri vecajai morālei un tradīcijām, vai ari atklāj savas vājās vietas. Nozīme ir ari sapnī redzēto drēbju krāsai un citiem simboliem, kas ļauj gūt plašāku priekšstatu. (Sk. ari Kailums.)

tēvs

Tas ir arhetipisks racionalitātes pārstāvis, darbīgās apziņas un gribas funkcijas simbols. Sapnī tēvs bieži liecina par dzīves saturu saistībā ar prātu, taču ir ari tradicionāls elements. Ja sapņotājam pašlaik ir vai ir bijušas labas attiecības ar tēvu, bezapziņā tēvs likvidē konfliktus un it kā aiz rokas uzved uz pareizā ceļa. Meitas sapnī tēvs nozīmē pirmo mīļoto, sievietes — ari vīru vai, ja laulība nelaimīga, ilgas pēc jaunas laulības. Dēliem šis tēls reprezentē autoritāti, paraugu, taču nozīmē ari sāncensi — mīlētās mātes vīru. (Z. Freids no tā secināja Oidipa kompleksu, jo, kā zināms, Oidips nonāvēja savu tēvu un apprecēja māti.) Ja sapnī redz mirušo tēvu, ar kuru bijušas labas attiecības, sapņotājs iegūs padomu un palīdzību kādā sarežģītā situācijā. Tam, kas sapnī kļūst par tēvu, ja ari tas nav iespējams nomodā, droši vien ir kāda aizraujoša ideja, kuras realizēšanai ir vērts veltīt aktīvas pūles.

tīģeris

Tāpat kā citi plēsīgie dzīvnieki un vērsis, tīģeris simbolizē neapvaldītas dziņas, taču nav tik neapdomīgs, drīzāk gan apzināti tiecas uz mērķi. Tīģeri sapnī redz vitāls cilvēks, kam ir spēcīgas dziņas un kas bieži šauj pār strīpu. Ja tīģeris iesprostots krātiņā vai ja sapņotājs veiksmīgi cīnās ar to, noprotams, ka viņš valdīs pār savām dziņām.

tīkls

Kas iet ar tīklu zvejot, tas grib gūt panākumus seksuālā sfērā; daudz vai maz — to rādīs nozvejotais. Ja iepinas tīklā, tas nozīmē, ka sapņotājs vēlas, lai viņu notvertu tas, kuru viņš mīl. Retāk tāds sapnis simbolizē nenoteiktu stāvokli, ķepurošanos privātajā dzīvē vai darbā.

tilts

Parasti tā ir laba zīme, kas liecina, ka izdevies pārvarēt grūtības un samierināt prestatus. Ja sapņotājs pa tiltu nokļūst pretējā krastā,viņu gaida jauna darbības joma, kas sniegs gandarījumu, vai arī sāksies laimīga mīlestība. Tilts simbolizē arī divu cilvēku dziļu tuvību vai labu attiecību atjaunošanos. Tilta konstrukcija ļauj noprast, vai dzīves ceļā nebūs jāsastop šķēršļi: proti, ja tiltam nav margu vai tilts vēl nav pabeigts, var gaidīt bīstamas situācijas. Sabrucis tilts ir liecība, ka garīgajā dzīvē kaut kas nav kārtībā un laime sasniedzama pa apkārtceļiem. (Sk. arī Bczdibenis, Būvēšana.)

tomāts

Šo sulīgo sarkano augli dēvē arī par mīlas un paradīzes ābolu. Kas sapnī ēd tomātu, tam ir labas attiecības ar kādu zināmu personu. (Sk. arī Dārzeņi, Sarkans.)

tornis

Simbolizē stingrību, ar kādu sapņotājs turēsies pretī kārdinājumiem, galvenokārt garīgajā jomā. Ja sapnī redz torņa drupas, tas liecina par piekāpību arī tad, kad tā nebūs vietā. Kas skatās no torņa uz leju, tam varbūt izdosies piepildīt pārdrošus plānus, taču ari šādā sapnī skan bezapziņas brīdinājums: kas augstu kāpis, tas var jo zemu krist, it sevišķi, ja Jaunais kaimiņš no mugurpuses vēl pagrūdis. Krišana no torņa reizēm vēstī, ka varbūt neizdosies izturēt kādu pārbaudījumu. Z. Freida piekritēji torni interpretē kā milzīgu failu, bet tas laikam gan ir liels pārspīlējums — mūsuprāt, šāds skaidrojums ir pavisam aplams.

trauks

Tukšs trauks liecina par kaut kā trūkumu vai tukšu kasi, bet pilns trauks rāda, ka sapņotāja stāvoklis ir labs, tomēr nevajadzētu krist negausībā. Z. Freids trauku uzskata par seksuālu simbolu, turklāt tukšs trauks liecinot par problēmām ar potenci. (Sk. arī Glāze, Krūze.)

trepes

Tās simboliski saista kopā it kā dažādos personības stāvus. Ja trūkst kāda pakāpiena vai margu, tas ir norādījums uz iekšēju nedrošību, ko jācenšas pārvarēt. Vītņu kāpnes apliecina, ka dzīvē grūti tikt uz augšu. Kāpšanu pa trepēm Z. Freids interpretēja kā

kopošanos ("penis ceļas un krīt"), bet mūsuprāt tas nozīmē tiekšanos pēc augstākas ap/.iņas pakāpes, pēc garīgas, sociālas un materiālas augšupejas. Ja kāds sapnī kāpj pa trepēm uz augšu, viņa stāvoklis varbūt uzlabosies, iespējams pat, ka diezgan manāmi; ja kāpšana notiek uz leju, bezapziņa brīdina no slīdēšanas lejup. (Sk. ari Mājas.)

trijstūris

Tas ir sievišķs seksuāls simbols, skaidrojams kontekstā ar citiem sapņa simboliem. Vienādsānu trijstūris var liecināt par domu skaidrību un radošu garu.

tris

Šis kopš seniem laikiem svētais skaitlis (trīsvienība) pauž radošo spēku. Tas ir cilvēka gribas, idejas elements, rezultāts, ko dod vīrieša un sievietes savienība, radot nākamību. Skaitlis trīs var nozīmēt gan labo, gan slikto. Sapņos, kas vēstī kaut ko sliktu, nereti pulkstenis rāda gandrīz trīs. (Māņticīgie trīs reizes piesit pie koka.)

trīspadsmit

Skaitīšanas sistēmā tas seko skaitlim 12. Simbolizē nāvi un līdz ar to atdzimšanu, bet nenozīmē nelaimi.

tulpes

Plaukstošas tulpes liecina par simpātijām pret kādu; tās nozīmē ari labu laulības dzīvi vai draudzību, kas var kļūt vēl ciešāka. Ja tulpes ir pārziedējušas vai novītuš'as, nonīks arī sapņotāja skaistākās jūtas. (Sk. arī Puķes.)

tunelis

Tuneli iebraucot, arī sapnī biedē pēkšņā tumsa. Iespējams, ka sapņotājam priekšā stāv vājuma periods, no kura viņš tomēr drīz izkļūs.

U

ūdens

Simbols dāvā un uztur dzīvību, kā arī attīra. Ja ūdens ir rāms vai plūstošs, sapnis skaidrojams pozitīvi. Bet, ja ūdens iziet no krastiem un appludina apkārtni, draud briesmas, kuras tuvāk raksturo pārējie simboli. Dzidrs ūdens nozīmē laimi, bet duļķains — kļūmīgu dzīves pavērsienu. (Sk. arī Upe, Jūra u. c.)

uguns

Arhetipisks gara un mīlestības simbols, viens no svarīgākajiem apzīmējumiem libido, resp., dzimumtieksmei, kura gan priecē, gan var izpausties kā postoša kaislība, kas rada ciešanas. Pēc K. G. Junga uzskatiem tas ir šķīstījošs elements, kas sadedzina veco un nederīgo. Pavarda uguns dod siltumu un rada mājīgumu. Ja gaiša uguns deg iekšā vai ārā, tas nozīmē, ka radīsies kaut kas jauns, idejas gūs piepildījumu. Ja liesmas līksmi ceļas pret debesīm, tiks atrisinātas aktuālas problēmas. Ja sapni uguns izdziest, varbūt izputēs dažs labs nākotnes plāns. Uguns var pārtapt arī postošā ugunsgrēkā. (Sk. ari Ugunsgrēks, Liesma.)

UGUNSGRĒKS

Simbolizē iznīcības, kaisles uguni, kas sagādā ciešanas. Ja sapni ierauga uzliesmojam ugunsgrēku un tās nav atmiņas par reālu notikumu, dzīvē gaidāma pārmaiņa. Nereti sapnis norāda uz psihisku slimību, kura jākonstatē un jādziedē, orientējoties uz pozitīvo cilvēka personībā. Jāievēro, kurā mājas vietā degšana sākas. Ja no jumta, tad iespējams, ka garīgā attīstība ir pārāk aprobežota. Ja deg stallis, cilvēks jutīs līdzcietību. Pretstatā sapni redzētai ugunij, ugunsgrēks vienmēr liecina par briesmām, kas draud sapņotājam vai kādam no viņa mīļajiem. Ieteicams analizēt savas jūtas un sirdsapziņu, lai uzietu iespējamo psihiski vārīgo vietu un atjaunotu zaudēto iekšējo substanci. (Sk. ari Liesma.)

UPE

Tā aiznes dažādus atkritumus, it īpaši, ja ūdens ir netīrs un duļķains, — tātad simbolizē bēdas, ko bezapziņa labprāt aizskalotu. Upes iziešana no krastiem norāda, ka ikdienišķās rūpes ir pamatotas. Par bezrūpīgu dzīvi liecina tikai dzidrs, rāms ūdens plūdums. (Sk. arī Laiva, Ūdens.)

URiNS

Nav negatīvi skaidrojams simbols, bet — izņemot gadījumus, kad sapnis saistīts ar gultas slapināšanu, — parasti liecina par seksuālu pārspīlējumu. Var nozīmēt arī garīgu rosinājumu auglīgai darbībai.

V

vajāšana

Sapņi ar vajāšanu rādās ļoti bieži, un to neapzinātais saturs ir mācība, ko sapņotājam vajag iegaumēt. ļa sapnī vajā pretējā dzimuma persona, tad jāmēģina pārvarēt savas bailes erotiskajā dzīvē, citādi draud pārvēršanās par savrupnieku. Senie ēģiptieši domāja, ka par sapnī vajāto tiks izplatītas ļaunas valodas.

vakarblāzma

Arī sapnī tā vēstī labu laiku, proti, vēlmju piepildīšanos, laimi mīlestībā vai finansiālus panākumus. Gandrīz vienmēr norāda, ka gaidāmi patīkami notikumi, kas uzlabos garastāvokli.

vakariņas

Vecākiem ļaudīm bagātīgi klāts galds var nozīmēt īpaši laimīgu mūža novakari, kurā nekā netrūks. Jaunākiem cilvēkiem tas var liecināt par pabeigtu darbu, kura augļus viņi baudīs. Bieži tāds sapnis vēstī, ka dzīve gūs rāmāku ritējumu, vai arī norāda, ka nav jāraizējas par rītdienu. (Sk. arī Ēšana.)

vardarbība

Ja sapnī bez pretošanās paciešam vardarbību, tas liecina par mazvērtības sajūtu. Ja cilvēks pats pastrādā varas darbus, bezapziņa norāda uz bezjēdzīgu rīcību, ar kuru viņš tiecas sasniegt savus mērķus.

varde

Biežāk sapnī to redz sievietes (vīrieši — vairāk krupi). Lai gan varde nav sevišķi i/.skatīga, tā vērtējama pozitīvi, jo kurkuļa attīstību par vardi (turklāt varde var dzīvot gan ūdenī, gan uz sauszemes) var interpretēt kā dvēseles attīstību — neglītā čaulā slēptu vērtīgu kodolu. Varde arī var simbolizēt antipātiju pārvarēšanu; ja varde jautri lēkā, sirds līksmos, jo viss labi veiksies. Ja varde aizlec prom, paredzama vieglprātīga rīcība un naudas šķiešana. Ja cilvēks sapnī uzkāpj vardei vai krupim, viņš alkst parādīt savu varu pār vājākajiem. (Sk. arī Krupis.)

vārds

Sapnī vārdiem ir ļoti liela nozīme, jo tie var būt ļoti svarīgi simboli. Ja sapnī cilvēks netiek pie runāšanas, viņam jācenšas atrast īstos vārdus kādas problēmas risināšanai. Ja kāds sapnī runātāju pārtrauc, tas nozīmē, ka viņam īsti nav ko sacīt vai arī viņš neprot pareizi izteikties. Ja sapnī dzird saucam savu vārdu, tas ir brīdinājums, ka draud briesmas. Ja vārds ir tikai uzrakstīts, gaidāma uzslava vai pagodinājums. Bet, ja sapnī paraksta kādu dokumentu, rūpīgi jāpārbauda visi līgumraksti, īpašu uzmanību pievēršot tekstam sīkajā šriftā.

vārīšana

Ja vāra pats sapņotājs, gaidāmi ģimenes svētki; ja vāra kāds cits, tiks saņemts ielūgums. Visbiežāk šāds sapnis liecina, ka cilvēku pārņēmušas negantas dusmas, vai arī ka viņš grib savā labā izmantot citus ("vārīt zupu uz sveša pavarda").

vārna

"Vārna vārnai aci neknābj." Ķērcošas vārnas sapnī nozīmē zaudējumu vai nepatīkamas pārmaiņas intīmajās attiecībās. (Sk. ari Putns.)

vasara

šis gadalaiks simbolizē mūža labākos gadus. Sapni tas ir norādījums uz briedumu, varbūt liecina par prātīgu distanci attiecībā pret apkārtējo pasauli, bet varbūt arī norāda uz kādu problēmu, kas nobriedusi atrisināšanai.

vāze

Šai trauka liek puķes, resp., labakas jutas, tāpēc skaidrojums bieži vien saistīts ar seksuālām vēlmēm. Ja vāze ir tukša, nav gūta pretmlla; ja sapni liek vāzē puķes, var kļūt ciešāks kāds līdz šim vaļīgs sakars. Ja sapnī redz vāzi ar puķēm, tas liecina par veselīgu intīmo dzīvi. Bet, ja vāze saplīst, varbūt būs jāšķiras no kāda, kas šķitis milēts.

važas

Ja cilvēks sapni ir sasaistīts važās, tas jāuztver kā bezapziņas brīdinājums no draudošām važām dzīvē. Sapnis var liecināt ari par sapņotāja saistību ar otru ne visai laimīgā laulībā vai draudzībā.

vecums

Veca sieva ceļa malā simbolizē mūžseno likteņa vērpēju. Vecs vīrs nozīmē, ka cilvēka tuvumā ir kāds liels šķīstījošs spēks. Ja jauns cilvēks sapnī redz sevi vecu, tad skaidrs, ka viņa nobriešana drīz beigsies. Sapņos vecums bieži tiek pielīdzināts viedumam, tātad dod cerību gūt labus padomus; tas mudina būt apdomīgam un, ja sapni redzētās

personas nikni uzbrūk — brīdina no sliktiem draugiem. Sapņos vecs cilvēks mēdz parādīties kā ragana, mocītājs vai sūdzībnieks; tā tiek atspoguļots cilvēkā mītošais ļaunums, kas pašam jāpārvar. (Sk. arī Māte, Tēvs.)

vēders

Tā ir miesas "virtuve", kura pārstrādā un sagremo ikdienā pārdzīvoto. Reizēm sapņi par pilnu vēderu brīdina ievērot mērenību. Iespējams arī seksuāls skaidrojums.

vērsis

Vērša parādīšanās simbolizē neapvaldītas dziņas. Vērsis ir baudkāres simbols. Ja viņš kādu paķer uz ragiem, tas jāsaprot kā brīdinājums: ir apdraudēta vitalitāte vai arī apspiestie instinkti iet pāri atjautības robežām. Ja sapnī izdodas no saniknota vērša aizmukt, iespējams, ka sapņotājs baidās zaudēt savu vitalitāti. Ja izdodas vērsi savaldīt, tad cilvēks turēsies godam, spēku ar uzviju ieguldīdams veicamajos darbos. Pēc daudzu psihoanalītiķu domām, sievietei vērsis sapņos simbolizē seksuālu vēlmi. Bet, tā kā kopš seniem laikiem vērsis simbolizē arī radošo, dievišķo spēku, viņš sapnī var liecināt arī par ģeniālām spējām.

vienpadsmit

Šis skaitlis simbolizē darbu un pūles, norāda, ka kaut kas jauns iesāksies ar grūtībām. Reizēm abi vieninieki vēstī par divu tādu cilvēku turēšanos kopā, kuru sakars pārējiem šķiet nesaprotams. Ne velti daži sapņu tulki domā, ka skaitlis 11 (pirmskaitlis) var simbolizēt arī gandrīz neatrisināmu konfliktu.

viens

Šis skaitlis simbolizē kādu sākumu (mīlestības, draudzības, darba sākšanos). Bet tas var būt arī norādījums uz vienpatni, kurš dzīvē paļaujas tikai uz sevi. Tulkojams arī kā stingras stājas simbols. (Sk. ari Skaitlis un 2—7.3.)

vīģes

Skaidrojums galvenokārt saistīts ar erotiku; vīģu saldums ļauj cerēt uz laimīgu divvientulību. Vīģes ēšana var simbolizēt alkas pēc seksuālas tuvības (faila tēls, ko Dionīsa svētkos grieķietes nēsāja grozā, bija izgriezts no vīģeskoka), taču visbiežāk liecina par radošo vīrišķo spēku, kas aktivizē mūžīgi sievišķo. Dienvidzemēs vīģe nozīmē to pašu, ko mūsu platuma grādos plūme.

vijole

Tāpat kā čells, vijole savu apaļīgo formu dēļ tiek salīdzināta ar sievieti un pauž viņas erotisko starojumu, kā arī tā cilvēka tieksmes, kurš vada lociņu un alkst laimīga savienošanās. Vijoles skaņas liecina par harmonisku mīlestību. (Sk. arī Stīgu instrumenti.)

vijolīte

Šis smalkais ziediņš uz ložņājoša sakneņa vēstī par atturību un pazemību, kā arī slepus uzplaukstošu mīlu. (Sk. arī Puķes.)

vilciens

Dzīves ceļā ar to var virzīties uz priekšu, tādējādi izrauties no līdzšinējās dzīves, visu atstāt aiz muguras un uzsākt kaut ko jaunu. Bet dažreiz gadās nokavēt vilcienu, tātad jāsamierinās ar esošo

stāvokli. Ja vilciens nenokļūst pie galamērķa, tas nozīmē, ka cilvēks ļaujas dzīves plūdumam, ir pārstājis ķepuroties un dzīvo, daudz neprātodams. Ja vilciens pienāk gala stacijā, būs iespējams sasniegt nosprausto mērķi. Vilciena nokavēšana ir norādījums uz kompleksiem, ilgi krātām dusmām, no kurām būtu vēlams iespējami ātrāk tikt vaļā; tā ir arī liecība par nedrošību sakarsmē ar apkārtni. (Sk. arī Aizceļošana, Ierašanās, Stacija, Ceļojums.)

violets

Tā ir pašapceres — kontemplācijas krāsa. Skaidrojumā jāievēro arī šīs krāsas attiecības ar simbolisko zilo un sarkano.

vīrietis

Pēc K. G. Junga uzskatiem, ja vīrietis sapnī redz nepazīstamu vīrieti, tas ir norādījums uz viņa neapzināto ēnas pusi, ar ko jācenšas tikt galā. Sapnī, ko redz sieviete, vīrietis simbolizē viņas dvēseles neapzināto vīrišķo pusi (animus). Jaunai meitenei animus bieži parādās skolotāja, tēva vai kāda elka veidā. Ja sapnī sieviete sarunājas ar jaunu vīrieti, gaidāmas izklaidēšanās, kas palīdzēs aizmirst ikdienas rūpes. Ja sieviete uzklausa vecāka vīra padomu, var cerēt uz laimīgu pavērsienu dzīvē. Seno ēģiptiešu sapņu tulki domāja, ka melnīgsnējs vīrietis sapnī vēsta par briesmām. (Sk. arī Tēvs u. c.)

virve

Virve, kas sapņotāju sasien vai saista, tā ari skaidrojama: visu aptverošas domas vai vēlme pēc ciešām saitēm. Ja sapnī kādu sasien ar virvi, tā var būt liecība, ka viņš savās attiecībās ir padotais. Ja sapnī vēro virves savilkšanu vai pats to savelk — sapņotājs vēlas ar partneri sasniegt kopigu mērķi. Ja kāds dejo uz virves, tas nozīmē vēlēšanos pasākt kaut ko grūtu. Bet, ja, dejojot uz virves, gadās nokrist, tad no plānotā vajadzētu atteikties, jo radīsies neatrisināms konflikts.

Z

zaglis

Tas ir brīdinājums, ka iespējami zaudējumi, ja laikus netiks veikti drošības pasākumi. Zagta manta var simbolizēt sapņotāja paša īpašumu — galvenokārt morālas un psihiskas vērtības. Ja zagli sapnī redz sieviete, nereti tas nozīmē, ka viņa grib atbrīvoties no kāda intīma sakara un kaut ko slēpj no sava partnera. Ja zagli noķer, īpašums tiks saglabāts vai arī beigsies garīgais saspīlējums. Svarīgi, kur zaglis parādās. (Sk. arī Ielaušanās.)

zaķis

Mitoloģijā zaķis simbolizē mēness auglīgo spēku, kas valda pār augiem un ūdeņiem un nosaka mēnešreizes. Mūsdienās to uzskata par dzīvnieku auglības simbolu; kurš sapnī redz zaķi, tam intīmajā dzīvē kvantitāte dominēs pār kvalitāti. Zaķis var simbolizēt iekšējo gļēvumu, kas jāpārvar. Tā kā zaķis ātri cilpo un ir grūti noķerams, viņam jāklūp virsū zibenīgi, un tāda nereti arī ir sapņa sniegtā mācība. Ja vīrietis nošauj zaķi, tas nozīmē, ka viņš vēlas beidzot notvert bēgošo sekszaķīti.

zāle

Ja sapnī zāle ir svaiga un zaļa, var gaidīt labklājību un pārticību, bet nokaltusi zāle vēstī par bēdām. Reizēm sapnis mudina nodot aizmirstībai lietas vai notikumus, kas rada problēmas. (Sk. arī Zaļš.)

zaļš

Pavasara, cerību un jūtu krāsa, liecina par attieksmi pret īstenību, par tiekšanos pēc vienkārša dzīvesveida, kam jāveltī lielāka uzmanība. Kodīgi zaļā krāsa ir slikta zīme, jo tā uzskatāma par sātana krāsu. (Sk. arī Krāsas, Zāle.)

zeķes

Zeķes velk kājās. Daži psihoanalītiķi zeķu uzvilkšanu interpretē kā seksuālas darbības simbolu, ilgas, kuras neirotiķi nomodā izstumj. Mūsuprāt zeķes, tāpat kā kurpes, atvieglo virzīšanos pa dzīves ceļu. Tātad, kam ir jaunas zeķes, tas droši var paļauties uz nākotni. Ja zeķes ir cauras, tās aši jāsalāpa (sk. Lāpīšana); tā ir liecība par rakstura vājumu vai aplamu lēmumu, ko sapņotājs varētu pieņemt, tātad bezapziņa mudina laikus atpazīt aplamo rīcību.

zelts

Tā kā zelts nav pakļauts laika iedarbībai, mūsu senči to uzskatīja par nemirstības simbolu. Šis arhetipiskais vīrišķais simbols, kas salīdzināms ar sauli, atbrīvo jaunu garīgo un dvēselisko enerģiju. Ja sapnī atrod zeltu, sapņotājs negaidīti iegūs naudu vai arī paplašinās savas zināšanas; ja zeltu pazaudē, tuvākajā laikā maciņš jātur rokās ciešāk. Ja sapnī zeltu atdāvina, tas nozīmē, ka jābūt atturīgākam. Pārlieka rotāšanās ar zeltlietām liecina par zināmu vieglprātību. (Sk. arī Nauda.)

ZEME

Arhetipisks simbols, līdzīgs sengrieķu dievietei Gajai, kas cēlusies no Haosa. Mātes klēpis, kurā rodas jauna dzīvība. Ja cilvēks sapnī rok zemi, tas nozīmē, ka viņš grib nostiprināt savu viedokli un gūt dziļāku izpratni par visu. Kas zemi ēd, tam vairāk jārūpējas par laicīgo, nevis jāceļ gaisa pilis. Ja sapnī aplūko Zemi atlantā vai redz to kā globusu, tā ir liecība, ka sapņotājs gribētu izrauties no ierastā loka un doties plašajā pasaulē, lai redzētu citas zemes un ļaudis.

ZEMENES

Pozitīvs seksuāls simbols, atgādina sievietes krūtsgalu (sk. Krūtis), norāda uz laulību un mātišķumu. Var solīt erotisku vēlmju piepildīšanos.

ZIBENS

Tā ir zīme, ka cilvēka garīgo dzīvi ietekmē nekontrolējami spēki. Ugunīgais zibsnis nereti ļauj vienā mirklī aptvert, kas dzīvē labojams. Zi Freidam zibens simbolizē failu. Pēc Artemidora uzskatiem, ja kādu ķer zibens, tā ir laba zīme; zibens šautra ir līdzīga zeltam, ko var iegūt un atkal ātri zaudēt. Ja zibens iesper kaut kur tuvumā, gaidāma dzīvesvietas maiņa; mīlētājiem tā ir labvēlīga zīme, bet laulātajiem gaidāma drīza sanīšanās. Indiešu sapņu skaidrotāji domā, ka zibens norāda uz slimību. (Sk. arī Uguns, Ugunsgrēks.)

ZĪDS

Liecina par maigām jūtām pret kādu. Ja sapnī valkā zīdu, gaidāma līksma dzīve, uzticami partneri un draugi. Bet zīdu var skaidrot arī negatīvi, skaistā āriene nereti viļ, jo zem tās slēpjas bēdas. (Sk. arī Samts.)

zirgs

Cilvēka pirmatnējais, elementārais dzīvesspēks, arhetipisks sievišķā mātišķuma, kā ari vīrišķā garīguma simbols. Zirga skrējiens ir nevaldāms, tāpēc simbolizē vētrainu temperamentu, kas izpaužas ne tikai seksuālos sapņos. Ja sapnī pret zirgu izturas labi, dzīve ritēs gludi un kaislības tiks apvaldītas. Bet, ja zirgs ir slikti kopts un sapnī auļo kā rēgs, tad kaut kas nav kārtībā ar cilvēka dziņām un viņa intīmajā dzīvē ir sāņsoļi. Bikls vai trakojošs zirgs liecina par bailēm, ka zūd dzīvesspēks un ir apdraudēta potence. Sapnī zirgs dažkārt runā un piekodina zināmās situācijās saglabāt mieru. Arī zirga krāsai ir nozīme. Ugunīgs melnis ir kompensācija cilvēkam, kurš savu vitalitāti apspiež, tā nodarot ļaunu savai dvēselei. Sirmis ir spocīgs un liecina, ka sapņotājam trūkst kolektīvisma jūtu un piemīt kaut kas pašiznīcinošs. (Par citu krāsu zirgiem sk. attiecīgo krāsu skaidrojumu.) Pēc Arte- midora uzskatiem, skaists zirgs, kuram mugurā kāpj vīrietis, simbolizē laimi mīlestībā, bet Faldors to interpretē kā sievieti, ko sapņotājs vēlas iegūt. (Sk. arī jāšana.)

zirneklis

Simbolizē pavedināšanu, visapkārt uzglūnošas briesmas vai iznīcību. Taču, ja pārējie sapņa simboli ir labvēlīgi, zirnekli var uzskatīt arī par laimes nesēju, jo viņš vērpj dzīves pavedienu un liek domām pievērsties svarīgajam un paveicamajam, kā rāda zirnekļa tīkla vērptais viducis. Bet, ja zirneklis iekāries pavedienā, arī sapņotāja laime karājas mata galā.

Psihoanalītiķi to uzskata par vīrišķās seksualitātes simbolu. Jau senajā Babilonijā zivs bija fallisks simbols. Mūsuprāt, tas ir cilvēka dvēseles dzīļu tēls. Zivju ēšana vērtējama pozitīvi, kā garīgās enerģijas izpausme, taču var arī norādīt uz draudošām briesmām, jo zivis ir nepakļaujami dzīvnieki, kas negaidīti iznirst no neizdibināmiem dziļumiem (no apziņas dzīlēm!). Ja cilvēks sapnī sevi redz kā zivi, tad, pēc K. G. Junga uzskatiem, viņš var atjaunināties dzīvības ūdeņos. Nekustīgas zivis liecina par vitalitātes samazināšanos, bet skaidrā ūdenī peldošas — par sapņotāja jautro un pacilāto omu. Beigtas zivis Artemidors skaidro kā norādījumu uz zaudētām cerībām vai neveiksmīgiem pūliņiem; tas, kurš noķer dzīvas zivis, var cerēt uz veiksmi. (Sk. arī Ūdens.)

zobens

Šis falliskais simbols liecina par pārspīlēti demonstrētu vīrišķību. Ja sapnī zobenu redz sieviete, tai varbūt ir pārlieku lielas seksuālas vēlmes. Sapnī izvilkts zobens var nozīmēt, ka gaidāmi dziļi pārdzīvojumi; dažreiz tas ir norādījums, ka jāmācās valdīt pār savām domām. Psihoanalītiķi atzīst, ka salūzis vai sarūsējis zobens liecina par vāju potenci vai par kādu vēdera slimību.

zobi

Zobi sasmalcina barību, kas savukārt dod enerģiju. Saistās ar agresiju. Ja sapnī zaudē zobu, gaidāms liels enerģijas zudums, dažkārt pat ir apdraudēta potence, jo zobi traktējami arī seksuālā nozīmē. Košanas tieksme var liecināt par vēlmi partneri

mīlestībā "apēst". Jaunām meitenēm zobu zaudēšana vēstī iespējamu jaunavības zaudēšanu vai traucējumus saskarsmē ar citiem cilvēkiem. Ja sapnī izkrīt zobi, tas varbūt ir norādījums uz vainas sajūtu intīmajās attiecībās. Pēc jaunākajiem amerikāņu pētījumiem, zobiem sapnī ir sakars ar vīriešu un sieviešu klimaksu, it sevišķi, ja klimaksa vecuma cilvēks sapni redz atkārtoti. Varam piebilst, ka senie ēģiptieši un arī Artemidors uzskatīja zobu izkrišanu par nelaimes vēsti, varbūt arī norādi uz tuvinieka drīzu nāvi.

zvaigznes

Zvaigznes apgaismo bezapziņas nakti un ļauj saskatīt tuvāko dzīves mērķi. Ja sapnī redz zvaigžņotu debesi, tad sapņotājam zvaigznes ir labvēlīgas. Krītošas zvaigznes indiešu sapņu grāmata "Jagaddeva" skaidro kā slimības vēsti.

par to pašu tēmu

grāmatas

Artemidors — 2. gs. grieķu rakstnieks un sapņu tulks. Zigmunds Freids (1856—1939) — austriešu neiropatologs, psihologs un psihiatrs.

Karls Gustavs Jungs (1875—1961) — šveiciešu psihologs un psihiatrs.

Vilhelms Štekelis (1868—1940) — austriešu psihoanalītiķis.

Diemžēl tikai draudošas pasaules bojāejas brīžos tautas ir gatavas aizmirst savas egoistiskās intereses un uz brīdi vienoties brālībā, kā tas notika pirms tūkstoš gadiem.

Piedāvā izdevniecība "Tapals"

Atlantīda, NLO, Bermudu trīsstūris - noslēpumainais, sensacionālais, tautas un indivīdi ekstremālos apstākļos - tādas ir Čārlza Berlica grāmatu tēmas. Autors ir zinātnieks, kura darbu pamatā ir nopietni pētījumi un ekspedīcijas. Par savām reportāžām viņš 1976. gadā saņēmis starptautisko Dāga Hammaršelda prēmiju.

Piedāvā izdevniecība "Tapais"

ARNOLDS INDRIĶIS BASKEVICS

NOSLĒPUMAINAIS

LĪDZĀS

Arnolda Indriķa Baškevica

j

veidotajā krājumā:

□   neparastu notikumu apraksti;

□   seno tautu ticējumi;

□   gaišreģa Eižena Finka pareģojumi

□   Aleksandrijas bākas noslēpums;

□   citas mīklainas lietas!

Tapais - tapais——-tapais

Bnnumrīkste

un tās pielietošana

HEINR1HS JIRGENSS

Brīnumrīkste cilvēkam kalpo avotu un ūdens āderu, rūdas un citu zemes noslēpumu atklāšanai. Mūsdienās vēlēšanās izzināt rlkstnieclbas noslēpumus pieaug. Grāmatas autors īsi un konkrēti izskaidro, kā ar rīksti jārīkojas.

"TAPALS" IESAKA

Uzturēt un atjaunot savu veselību palīdzēs izdevniecības Tapals jaunā grāmata "Piecu elementu uzturs ķīniešu gaumē". Ārsta Kristofa Kunkela grāmata iepazīstina ar senajām Ķīnas ārstniecības zinībām, sniedzot padomus dažādu slimību ārstēšanā un veselīgu ēdienu pagatavošanā.

Content

Finks Georgs Sapņu simboli un skaidrojumi

Georgs FINKS Sapņu simboli un skaidrojumi - dvēseles tēlainā valoda

A

B

c

D

E

F

G

I

J

K

L

M

N

O

P

R

S

Š

T

U

V

Z

par to pašu tēmu grāmatas